
særlig fokuserte på hovedtemaene kvalitet, effektivitet og sikkerhet knyttet 
til digital samhandling. Intervjuene, som var semi-strukturerte i formen, 
ble gjort i 2014 av LM, BB og RH (forfattere av dette kapitlet). 

Den andre studien er «Legemiddeloppfølging for pasienter ved utskri- 
ving fra sykehus til hjemmet - Samhandlingsutfordringer og pasientsik- 
kerhet» (SAMPAS) (2017-18). I denne studien, som også var intervjubasert, 
intervjuet vi hjemmesykepleiere og saksbehandlere i to kommuner, leger, 
sykepleiere og tre administrativt ansatte som jobber mye med samhand- 
ling fordelt på tre sykehus, samt en fastlege. Totalt ble 23 personer inter- 
vjuet. Intervjuguiden var bygd opp rundt temaene kommunikasjon og 
samhandling rundt pasienter som forflyttes mellom kommune- og spe- 
sialisthelsetjenesten, spesifikt utfordringer når det gjelder utveksling av 
legemiddelinformasjon og implikasjoner av mangelfull samhandling for 
pasientsikkerheten. Intervjuene ble gjort av LM og to andre prosjektdel- 
takere' i 2017-18. Også her gjorde vi semi-strukturerte intervjuer. 


1 Irene Wærø og Stine Skaufel Kilskar. 


KAPITTEL 7 


Analyse 

Analysen av materialet har foregatt trinnvis og over tid. Vi har tidligere 
publisert fra andre deler av funnene der vi særlig har understreket at 
PLO-meldinger bidrar til mer effektiv samhandling (Melby et al., 2015). 
Samtidig har vi hele tiden vært bevisste på at det fortsatt er utfordringer 
omkring informasjonsutveksling mellom sykehus og kommuner. Analy- 
sen som ligger til grunn for dette kapitlet, startet derfor med at førstefor- 
fatter gikk gjennom materialet fra de to studiene og så spesifikt etter det 
som informantene beskrev som utfordringer i informasjonsutveksling. 
Analysen hadde således en form for teoretisk utgangpunkt. Gjennom en 
fortolkende lesning av intervjutranskripsjonene (Kvale, 2007) dannet det 
seg et bilde av flere typer utfordringer. Vi gjorde en grov koding av utfor- 
dringene, og ble deretter enige om tre kategorier hovedutfordringer som 
også danner strukturen for resultatkapitlet. Det er verdt å merke seg at 
de fire forfatterne har forskjellige fagbakgrunn (sosiologi, sykepleieviten- 
skap, radiografi, helseinformatikk), og at vi har derfor har sett på data 
med ulike faglige perspektiver. Dette har forhåpentligvis bidratt til en 
grundig analyse og kategorier som gjenspeiler brede overordnede utfor- 
dringer, heller enn særfaglige tema og interesser. 


Etiske overveielser 

Begge studiene ble meldt til Norsk senter for forskningsdata (NSD). Gene- 
relle prinsipper for forskningsetikk, som informert samtykke og kon- 
fidensialitet, samt ivaretakelse av informasjonssikkerhet, har blitt fulgt 
gjennom arbeidet med studiene. Kommuner og informanter presenteres 
uten personidentifiserende opplysninger. 


Resultater 
Vi har identifisert tre utfordringer knyttet til informasjonsutveksling og 
kommunikasjon når man skal samhandle på tvers av sykehus og kom- 
muner. Bruk av PLO-meldinger er sentralt i informasjonsutvekslingen 
mellom disse og har derfor en stor plass i resultatdelen. 

Den første utfordringen handler om at innholdet i den skriftlige infor- 
masjonen en får tilsendt, ikke samsvarer med det informasjonsbehovet 

en har. Den andre utfordringen, som er beslektet med den forste, hand- 
ler om at mottakerne har behov for mer utfyllende og bedre strukturert 
informasjon enn tilfellet er i dag. Den tredje utfordringen dreier seg om 
at mottakerne opplever at informasjonen de har behov for, blir for sent 
tilsendt. 


Informasjonsinnholdet samsvarer ikke med 
informasjonsbehovet 

Mottakere av informasjon, enten det er sykepleiere i sykehus eller i kom- 
mune, far ikke alltid den informasjonen de trenger nar de far tilsendt en 
PLO-melding. Mer konkret betyr det at mottaker vurderer informasjo- 
nen som irrelevant, eller som feilaktig. 


Innleggelse 

Når en bruker med pleie- og omsorgstjenester legges inn på sykehus, skal 
kommunen oversende PLO-innleggelsesrapport slik at sykehuset har 
relevant og oppdatert informasjon for å ivareta pasienten. Meldingen har 
en delvis strukturert form, men kan suppleres med fritekst. I fritekstfel- 
tet kan sykepleierne skrive helt ny tekst, eller de kan lime inn tekst de 
har kopiert fra journalen. Særlig hvis det står noe om innleggelsesårsak i 
journalen, er det lettvint å kopiere denne teksten, forteller de. Men mange 
skriver inn en helt ny tekst. Informantene forteller at «det er litt opp til 
hver enkelt sykepleier» hva man vil hake av og skrive inn. Det vil si at 
hver enkelt sykepleier i prinsippet har stor individuell innflytelse på hva 
slags informasjon innleggelsesrapporten inneholder. 

Hva synes så mottakerne om innholdet i innleggelsesrapporten? Inter- 
vjuene viste at det både er fornøyde og misfornøyde mottakere. Siden vi 
her konsentrerer oss om utfordringene, ser vi nærmere på dem som ikke 
er fornøyde med innholdet. På spørsmål om hvor nyttig informasjonen i 
innleggelsesrapporten er for sykepleiere i sykehus, svarte to informanter: 


A: Egentlig ikke så veldig. Altså det er greit å vite hva [slags tjenester] de har 
fra før, og hva de får til hjemme er jo greit i forhold til oppholdet. Men 
vi har jo ikke noe vi skulle ha sagt i forhold til hva pasientene får senere. 
Det er kommunen som bestemmer alt (...) og da er det lite vesentlig hva 


de har fra før når kommunen (likevel) bestemmer. 

B: Det eneste som jeg synes det er greit at det står, er fastlege. Og så star det 
som regel en oppdatert medisinoversikt. Det kan være greit. 

A: Deter ikke den man bruker mest tid på å lese gjennom. Det er ikke så 
vesentlig for oss hvordan de fungerte hjemme, det har veldig liten betyd- 


ning for oss når de er på sykehuset. 


Sitatet tydeliggjør flere interessante poeng. Den ene informanten synes 
det er lite verdi i å vite hva pasienten har av kommunale tjenester. Det 
begrunner hun blant annet med at sykehuset ikke har noen innflytelse på 
hva slags tjenester pasienten skal få etter utskrivning. Det er formelt sett 
korrekt. Videre mener hun at det ikke er så viktig kunnskap å vite hvor- 
dan pasienten fungerte hjemme, siden det har liten betydning for ivare- 
takelse av pasientenes behov på sykehuset. Flere informanter har pekt på 
at det kan være stor forskjell på funksjonsnivået til en person ut ifra om 
vedkommende er på sykehus eller hjemme i vante omgivelser. Det kan 
bety at kunnskapen om fungering på det ene eller det andre steder har 
mindre relevans for samarbeidspartneren som påpekt i sitatet. Samtidig 
kan informasjon om hvordan pasienten normalt sett fungerer hjemme, 
tenkes å være av betydning når det gjelder å sette realistiske mål for pasi- 
enten etter utskrivning. Innleggelsesrapportens informasjon om fastlege 
og medisiner er imidlertid noe som sykehuset har behov for. 

Dersom sykehuset skal ha nytte av rapporten, er det nødvendig at 
hjemmesykepleierne beskriver konkret hva de gjør hjemme hos pasien- 
ten, påpeker informanter fra bestillerkontor. Men IPLOS-scoring, som er 
den vanlige måten å vurdere funksjonsnivået på hos kommunale tjenes- 
temottakere, viser seg å ha liten verdi for sykehuset: 


Sykehuset etterspør ofte innleggelsesrapporten. Hjemmesykepleien kjenner jo 
pasienten, men kanskje skriver de ikke akkurat hva de gjør der [hjemme hos pa- 
sienten]. Og det er jo det som er viktig for sykehuset. Og i innleggelsesrappor- 
ten er det en IPLOS[-scoring]. Den tar sykehuset litt avstand fra. De skjønner 


ikke tallene eller begrepene. 


I intervjuene framkom det at enkelte av hjemmesykepleierne derfor lot 

være å score pasienter, siden sykehuset uansett ikke brukte resultatene. 
Et område der mange informanter forteller at opplysningene ikke stem- 

mer, er ved overføring av medisininformasjon fra kommune til sykehus. 

Kommunen skal sende informasjon om medisiner for de brukerne de har 
overtatt ansvaret for medisinene til. Det er flere årsaker som gjør at medi- 
sininformasjonen kan bli feil, uten at vi skal gå i detalj på disse. En utfor- 
dring oppstår for brukere med multidose. En informant fortalte at det kan 
oppstå avvik ved at ikke-oppdatert medisinliste blir sendt til sykehuset: 


I og med at de [fleste brukerne] har multidose, så har vi et ordinasjonskort som 
er fra apoteket som er samstemt opp mot multidosen. Men det som vi sender 
når vi får melding om innlagt pasient, er medisinlisten fra [fagsystemet]. Og 
den skal jo være oppdatert med ordinasjonskortet, men det er ikke bestandig at 


det er det, og da kan det bli feil. 


Ett eksempel som ble nevnt, er at for en del pasienter, særlig eldre med 
multisykdom, har fastlegen gjerne brukt lang tid på å bygge opp en god 
kombinasjon av legemidler. Men når pasienten behandles på sykehuset 
og sykehuslegene endrer i medisinlista, har de ingen kunnskap om det 
arbeidet som er gjort av fastlegene i forkant. Derfor stiller flere hjemme- 
sykepleiere, samt en fastlegeinformant, seg spørsmålet om kommunen 
burde sende noe mer detaljert informasjon om pasientens legemidler ved 
innleggelse. Historikken om pasientenes medisiner er ikke tilgjengelig 
for sykehuslegene, påpeker fastlegeinformanten. 


Under sykehusoppholdet - med forberedelse til utskrivning 

Ser vi på informasjon som overføres underveis i sykehusoppholdet 
(helseopplysningsmelding), eller ved utskrivning (utskrivningsmelding), 
finner vi også at det er stor variasjon i hva mottakerne synes om informa- 
sjonsinnholdet. En informant spissformulerte det slik: «Noen synes jeg 
er alt for omfattende, og på noen står det liksom ikke noe.» Manglende 
samsvar mellom innholdet i meldingene som sendes fra sykehuset og 
kommunens behov kan skyldes en rekke forhold. En sykepleier reflek- 
terte rundt hva kommunen har behov for: 


Jeg har jo fått høre fra kommunen at de setter pris på å få litt mer konkret 
på «Hva er bakgrunnen?», «Hva er våre vurderinger?», «Hva er problemstillin- 
gen?», «Hva tenker vi?», «Hva er planene videre?». Det er jo kjempeviktig at det 
kommer med på disse helseopplysningene. Det gir jo kommunen helt klart et 


nytt utgangspunkt, særlig hvis det er nye pasienter. 

Kommunen onsker seg bade konkret informasjon om hva som er pasien- 
tens problem, hva som er gjort pa sykehuset, og hva sykepleiernes vurde- 
ring av pasienten er. Intervjuene tyder pa at det nok ikke er alle sykepleiere 
isykehus som har et like bevisst forhold til hva kommunen har behov for. 
Det kan ogsa vere andre forklaringer pa at kommunen ikke alltid far den 
informasjonen de trenger, som vi skal komme tilbake til. 

Sykepleiere i kommunen kan tidvis reagere pa at sykehuset kommer 
med det de kaller «bestillinger» pa hva slags kommunale tjenester pasi- 
enten trenger, slik som en sykepleier i saksbehandlerrollen uttrykte det: 


Sykehuset kommer med bestillinger, men vi onsker at [sykehuset] skal be- 
skrive hva pasienten trenger hjelp til. Kjennskapen til brukeren er ute i 


hjemmetjenesten. 


Et annet hyppig nevnt eksempel på informasjon kommunen ønsker seg 


mer av, er medisinopplysninger: 


Legemidler synes jeg det er lite fokus på i helseopplysningene [meldingen]. De 
skriver lite om det. Da er det kun om de har intravenøs behandling og antibio- 
tika. Intravenøs, da handler det om kommunen kan ta imot de når de har det. 
Ellers kan det være i forhold til at de står på behandling for hjertesvikt, at det er 


et nedtrappingsregime. Ellers er det ikke nevnt mye. 


En forklaring på at kommunen får få medisinopplysninger fra sykehuset 
gjennom PLO-meldinger er at det er sykepleiere som forfatter meldin- 
gene, mens det er legene som har ansvar for medisinene som sendes med 


epikrisen senere. 


Informasjonen er for dårlig strukturert, for lite 
utfyllende og lite relevant 


Behovet for bedre strukturert og dermed mer utfyllende og relevant 
informasjon er et annet tema som vi finner flere eksempler på i intervju- 
ene. Strukturering av skriftlig informasjon i form av standarder/maler er 
et vanlig virkemiddel for å sikre at nødvendige opplysninger dokumente- 
res og formidles (Berg, 1999). Alle PLO-meldingene er mer eller mindre 
strukturert, men så fleksible at de ikke sikrer at nødvendig informasjon 

inkluderes. Flere sykepleiere uttrykker også misnøye med malene, for 
eksempel at helseinformasjons-meldingen har felt som betyr nesten det 
samme. Vel så viktig som titlene på de forskjellige feltene i malen er at de 
blir fylt ut. 

En sykepleier i sykehus påpeker for eksempel at man må passe på å 
skrive inn tekst på alle områder i utskrivningsrapporten, men har regis- 
trert at «mange hos oss sender av gårde bare en linje, ikke sant. At ‘pasi- 
enten er innlagt for antibiotika iv [intravengst]’, og så står det ikke særlig 
mye mer. Men da har det veldig lite for seg.» Utsagnet støttes av en annen 
sykepleier i sykehus som sa at: 


Jeg tenker at vi og bydelen/kommunen kan være flinkere til å beskrive litt mer 
i meldingene. (...) Jeg ser jo noen helseopplysninger herfra som er fryktelige. 


Det står bare planlagt utskrivningsdato, og det sier jo ikke kommunen så mye. 


Problematikken er velkjent for de kommunalt ansatte som skal planlegge 
oppfølgingen av pasienten. En saksbehandler medga at «det som ofte 
er litt problematisk, er at [meldingene] ikke er så utfyllende (...) det er 
den største jobben vår ... vi må etterspørre funksjonsbeskrivelse gang på 
gang.» Også de utøvende sykepleierne har merket seg mangelfullt utfylte 
utskrivningsrapporter: 


A: — Jeg har vært borti utskrivningsrapporter som ikke har vært så bra. Noen 
hvor det ikke står noe som helst omtrent. Noen kan være blanke, mens 
andre står det dårlig hvordan vi skal følge opp videre hva som er gjort på 
sykehuset. 

C: Det står egentlig ikke hva de har konkludert med. Det star bare hva de 
har gjort. «Han har fått væske og gjort de og de undersøkelsene.» Det står 


ikke konklusjon, hva de har kommet fram til. 


Også manglende medisinopplysninger etter sykehusopphold påpekes 
som et problem blant de ansatte i hjemmesykepleien. Som vi var inne 
på ovenfor, kommer medisinopplysningene med epikrisen. Men hjem- 
metjenestene ønsker seg oppdaterte medisinopplysninger fra sykehuset 
før brukerne skrives ut, slik at de kan forberede seg. Helt konkret ønsker 
flere kommunalt ansatte seg en mer strukturert presentasjonsform av 
pasientens medisiner: 

I lopet av de tjue arene jeg har jobbet, sa synes jeg det er en enorm endring nar 
det gjelder medisinbruk. Ja, de er mye darligere. For sa hadde de kanskje to 
vanndrivende og noe smatteri. Men det er jo en del yngre folk som er kronisk 
syke og som har mye sammensatt, som har enorme medisinlister. Og da skal 
du være rimelig klar i hodet nar du leser epikrisene for å få med deg det som er 


gjort. Derfor hadde det vært greit med et sånt (standardisert) medisinskjema. 


En annen hjemmesykepleier framhevet at når det er farmasøyter på syke- 
huset som har bidratt til å skrive medisinlista, er den litt mer oversiktlig 
fordi den har en tydeligere struktur: «Da står det ‘ny’, og det står ‘endret’. 
Det er bra. Det er mye lettere å se over.» 

Sykepleierne i kommunen synes at en klar struktur er særlig viktig 
når pasientene har lange medisinlister. Spesielt skulle endringer, samt nye 
medisiner, vært markert mer tydelig og underbygget med en begrunnelse. 

Vi fant også eksempler på at kommunene opplevde at de får for lite 
opplysninger når sykehuset gjør om pasientens utskrivningsdato, noe 
som skjer ganske ofte. Endringer av utskrivningsdato gjøres gjennom 
PLO-meldingen «avmelding av utskrivningsklar pasient», men det føl- 
ger ikke med noen begrunnelse for endringen i meldingen. For de som 
planlegger mottaket av pasienten i kommunen, betyr det en usikkerhet 
knyttet til hva slags endringer som har skjedd, hva slags konsekvenser 
det har for pasienten - og følgelig hva slags konsekvenser det har for 
kommunen. 


Informasjonen kommer for sent 


En tredje utfordring som beskrives, er at informasjonen helsearbeiderne 
trenger for å gi et godt tilbud til pasienten, kommer for sent. Utfordringen 
ser ut til å være særlig stor for kommunen som skal følge opp pasienten 
etter utskriving fra sykehuset. Vi vil understreke at det generelt sett er 
enighet både blant informanter i sykehus og i kommune om at innføring 
av PLO-meldinger har ført til raskere tilgang til informasjon. Det er fris- 
ter på å sende og besvare meldinger selv om flere informanter uttrykker 
at de er usikre på hva fristene faktisk er. Men vi finner også flere eksem- 
pler på at informasjon kommer for sent, og dette problemet er særlig stort 
når det gjelder informasjon om pasienter som skrives ut. 

Nar en pasient skrives ut fra sykehus, skal kommunen varsles i forkant 
ved hjelp av «melding om utskrivningsklar pasient», som informerer om 
nar pasienten vil bli skrevet ut. I tillegg skal sykehuset sende utskrivnings- 
rapport i forkant av, eventuelt samtidig med, at pasienten skrives ut. Vi 
har tidligere vært inne på at utskrivningsrapporten kan være mangelfullt 
utfylt, og at hjemmesykepleien mangler tilgang til oppdaterte medisin- 
opplysninger som må sendes gjennom epikrisen. Intervjuene viser at det 
er mange eksempler på at kommunen får epikrisen for sent. En informant 
i hjemmesykepleien beskrev at sykehuset har et system der de skal sende 
med epikrise, sykepleiersammenfatning (tilsvarer utskrivningsrapport) 
og resepter. Men at det hender regelmessig at sykehuset ikke har sendt 
med medisiner til neste dag, at de ikke har sendt med epikrisen, at de ikke 
har sendt med «noen ting», hvilket fører til frustrasjon blant hjemmesyke- 
pleierne. Tilsvarende forteller en sykepleier fra en annen kommune om 
første besøk hjem til en pasient som er utskrevet fra sykehuset: 


Jeg vet ingenting om hva som har skjedd. Har kanskje ikke fått ordentlig epikri- 
se eller uforståelig medisinliste, ikke resepter. Og så får fastlegen epikrise mye 
senere, og de er ikke villige til å skrive ut medikamenter før de har fått den. Da 


ringer vi og maser og får dem [sykehuset] til å fakse [medisinlisten]. 


Informasjon som kommer for sent, fører til problemer og merarbeid for 
hjemmesykepleierne, og kan i verste fall føre til problemer for pasienten. 
Gjennom den ene studien (SAMPAS) ble vi kjent med at Helse Midt-Norge 
prøver ut en løsning der kliniske farmasøyter bistår sykehusavdelingene 
med å gjøre legemiddelgjennomganger og utforme oppdaterte medisin- 
lister som sendes med pasienten ved hjemreise. Til tross for at epikrisen 
(medisinopplysninger) tidvis kommer for sent, er det likevel ganske stor 
forståelse for at det kan ta tid å få skrevet epikrisen og sendt den ut. En 
sykepleier i sykehus utdypet: 


Det er tiden det går på. Det er ikke fordi man ikke gidder, men de har for mye å 
gjøre. de skal bli ferdige med visitt, bestille undersøkelser, ta papirarbeid i etter- 


kant. Og da har vi kanskje allerede sendt pasienten hjem. Tidspress. Kapasitet. 


For kompliserte pasienter kan det ta lengre tid å lage en god epikrise, 
og sykehuset må for eksempel vente på prøvesvar før de ferdigstiller 

epikrisen. For å klare å organisere et godt kommunalt behandlingstilbud 
er det uansett en stor fordel å få epikrisen så raskt som mulig. 


Diskusjon 


I resultatdelen har vi beskrevet tre hovedutfordringer i informasjonsut- 
vekslingen mellom sykehus og kommuner: manglende samsvar mellom 
informasjonsbehov og informasjonsinnhold, behov for bedre strukturert 
informasjon og at informasjonen kommer mottakeren for sent i hende. 
Generelt sett finner vi at det er kommunen som opplever de største utfor- 
dringene. Dersom vi ser på utfordringene ut ifra Alters (2006) informa- 
sjonskvalitetsrammeverk, ser vi at det særlig er noen dimensjoner av 
kvalitet som ivaretas dårlig i informasjonsutvekslingen mellom sykehus 
og kommune. 

Når det gjelder manglende samsvar mellom hva mottakeren trenger av 
informasjon og hva som sendes, eksemplifiserte vi denne utfordringen 
særlig med PLO-innleggelsesrapport. Generelt sett kan vi si at dimensjo- 
ner om tilgang og tilgjengelighet til informasjon (Tabell 1) er forholdsvis 
godt ivaretatt i denne fasen, særlig sammenliknet med situasjonen før 
PLO-meldinger ble innført. Da fikk sykehuset ingen skriftlig informasjon 
fra hjemmetjenesten. Videre er dimensjonene under informasjonssikker- 
het godt ivaretatt ved digital kommunikasjon gjennom PLO-systemet. 
Det kan være en grunn til at brukerne er fornøyd på et overordene nivå 
med denne måten å jobbe på. 

Årsaker til at det fortsatt ikke er optimal kommunikasjon mellom 
samhandlingspartnere i denne fasen, skyldes dermed mangel ved andre 
dimensjoner av informasjonskvalitet. Sykepleiere i sykehus påpeker blant 
annet at innleggelsesrapporten har lav relevans for dem, det vil at den 
kontekstuelle kvaliteten på informasjonen er (for) lav. Funnene viste 
også at IPLOS-scoring som gjøres i kommunen, heller ikke har rele- 
vans for sykepleiere i sykehus, og den har liten verdi i brukskonteksten. 
IPLOS-scoringer kan i tillegg være gjort i kommunen lenge før brukeren 
blir innlagt, og representerer dermed også en utfordring når det gjelder 
alder og tidsriktighet, to dimensjoner av indre informasjonskvalitet og 
kontekstuell kvalitet. 

Tar vi perspektivet til kommunen som mottaker av informasjon, er 
det typisk helseopplysningsmelding og utskrivningsmelding som syke- 
huset sender til kommunen som oppleves å ha varierende kvalitet. Her er 
det særlig den indre informasjonskvaliteten som vurderes som for lav av 
mottaker, men også den kontekstuelle kvaliteten på informasjonen kan 
være problematisk. For eksempel viste vi i resultatdelen at presisjonen 
kan være dårlig: Mottakerne erfarer å få for mye informasjon, eller altfor 
lite informasjon. Det er også utfordringer med relevans og merverdi av 
informasjonen. Ett eksempel på dette er opplysninger kommunen opple- 
ver som «bestillinger» fra sykehuset. Dette er informasjon uten stor verdi 
for kommunen. Kommunen ønsker seg heller detaljert og konkret infor- 
masjon om hva som har skjedd med pasienten på sykehus, enn konklu- 
sjonen i form av en bestilling. Altså informasjon som er mer nøyaktig, 
har større detaljrikdom og som dermed er relevant når kommunen skal 
planlegge brukerens tjenestetilbud. 

Den andre hovedutfordringen er at mottaker opplever at informasjo- 
nen er for dårlig strukturert, mangelfull og lite relevant. Ut ifra informa- 
sjonskvalitetsrammeverket (Alter, 2006) vil dårlig struktur blant annet 
gi følger for kvalitet på informasjonens representasjon. I vårt tilfelle 
ser vi særlig at informasjonen ikke er poengtert og presist representert. 
For eksempel gjelder dette medisinlister som sendes fra sykehuset til 
kommunen. Hvis det ikke markeres tydelig at en medisin er «ny», eller 
«endret» i dosering, blir det mer krevende for mottakerne i kommunen 
å oppfatte endringer. Dårlig struktur øker også sjansen for generelt lav 
indre informasjonskvalitet (f.eks. lav grad av detaljrikdom) og påfølgende 
dårlig kontekstuell kvalitet på informasjonen. Dårlig struktur åpner også 
opp for stor grad av subjektivitet blant avsenderne av informasjon, som i 
sin tur betyr at den heller ikke blir konsistent representert over tid og på 
tvers av avsendere. 

Dårlig eller mangelfull struktur skaper problemer for sykepleierne som 
skal skrive meldinger. Dersom strukturen er for åpen, kreves det kompe- 
tanse og kunnskap om mottakerens behov for å vite hva man skal skrive, 
og en stadig oppmerksomhet på samarbeid. Dette kan vi forstå som ele- 
menter av samhandlingskompetanse (Winsvold, 2011), noe som blir sta- 
dig viktigere i en tid hvor det stilles økende krav til samarbeid på tvers. En 

annen utfordring er at meldingene i stor grad farges av forfatterens egne 
synspunkter, det vil si at de star i fare for 4 ha lav objektivitet, som Alter 
(2006) kaller det. For at teksten skal bli presis og relevant nar strukturen 
er darlig, stilles det store krav til sykepleierne (eller andre som skriver), 
bade nar det gjelder klinisk fagkunnskap og samhandlingskompetanse. 
A gjore et godt stykke informasjonsarbeid er dermed en komplisert opp- 
gave, og det er et godt eksempel pa en form for usynlig organiserings- 
arbeid (Allen, 2014, 2015). Det er grunn til a stille sporsmal om hvilken 
opplering om informasjonsarbeid sykepleiere far under utdannelsen, gitt 
at dette arbeidet er svært viktig for å sikre gode pasientforløp. 

At informasjonen kommer mottakeren for sent i hende til å være nyttig, 
er den tredje utfordringen vi har beskrevet. Relatert til informasjonskva- 
litet er det særlig dimensjonene tidsriktighet og alder som er problema- 
tiske. I materialet vårt blir denne utfordringen ofte eksemplifisert med at 
epikrisen, inkludert medisinlista, blir sendt fra sykehuset for sent. Det 
er særlig behovet for oppdatert legemiddelinformasjon som utløser frus- 
trasjon og merarbeid blant sykepleierne i kommunen. Det er jobbet mye 
i sykehus for å få ned tiden mellom pasientens utskrivning og sending av 
epikrise. Denne studien viser imidlertid at det i mange tilfeller fortsatt tar 
for lang tid. For øvrig er informantene stort sett fornøyde med at de får 
PLO-meldingene raskt. Men dersom PLO-meldingene ikke inneholder all 
relevant informasjon, er man like langt. I intervjuene med hjemmesyke- 
pleiere framkom det at de setter i gang et stort arbeid for å få oppdatert 
pasientens medisiner. Fra å gjøre enkelt informasjonsarbeid vris arbeidet 
over til fullskala organisering og mobilisering av aktører for å oppdatere 
legemiddellister og skaffe pasienten de riktige medisinene. Dette er også 
en type usynlig arbeid som ikke er beskrevet i sykepleiefaglig pensumlit- 
teratur, men som enhver hjemmesykepleier vil kjenne seg igjen i, er vår 
erfaring. Og det er arbeid som er helt avgjørende for at brukeren skal få 
nødvendig helsehjelp. 


Konklusjon 


Informasjonsutveksling og kommunikasjon i samhandlingen mellom 
kommuner og sykehus har helt tydelig blitt mye enklere og mer effektiv 

etter innforing av PLO-meldinger. Kvaliteten pa informasjonen har okt 
når det gjelder tilgang og tilgjengelighet, samt at informasjonssikkerhe- 
ten er styrket. Informasjonen er i prinsippet mye enklere tilgjengelig enn 
tidligere, da sykepleiere måtte ringe rundt for å innhente opplysninger 
om pasienter. Alle utfordringer er imidlertid ikke løst. Det er et stort for- 
bedringspotensial når det gjelder indre informasjonskvalitet, kontekstu- 
ell kvalitet på informasjonen og kvalitet på hvordan informasjonen er 
representert. Det pågår arbeid for å løse disse utfordringene, for eksempel 
vil innføring av Helseplattformen ytterligere øke tilgjengelighet til infor- 
masjon og strukturere den på nye måter. Utfordringene lar seg imidlertid 
ikke løse ved bare å forbedre de teknologiske løsningene. Det er veleta- 
blert kunnskap at organisering og arbeidsprosesser rundt digitale løsnin- 
ger er minst like viktige som selve den teknologiske løsningen. Videre er 
det nødvendig å ha i mente at man aldri vil klare å skape perfekt informa- 
sjonskvalitet, og at ikke alle dimensjonene er like viktig i de forskjellige 
brukskontekstene. I videreutviklingen av digitale samhandlingsløsnin- 
ger vil det være nødvendig å ha god kunnskap om brukernes konkrete 
arbeidsoppgaver og brukskonteksten for å prioritere riktig når det gjelder 
hvilke elementer av informasjonskvalitet som er viktigst å forbedre. 

Sammendrag: I dette kapitlet viser vi hvordan sykepleiere i sykehus oppfatter at 
samhandlingen og informasjonsutvekslingen med kommunehelsetjenesten har 
endret seg over tid. Teoretisk bygger kapitlet på samhandlingsteorier. Intervjuer 
med 42 sykepleiere i tre tidsperioder er samlet inn og analysert. Analysen viser at 
det har skjedd en stor endring i hvordan informasjon blir utvekslet. Endringen kjen- 
netegnes med tre forhold: fra å være helt papirbasert via å ha en hybrid form med 
både papir og elektronisk informasjonsutveksling til en hovedvekt på elektronisk 
informasjonsutveksling. Videre finner vi at samarbeidsklima mellom sykehus og 
kommunen har endret seg. 

Abstract: This chapter seeks to elucidate hospital nurses’ experiences with how 
their collaboration and information exchange with municipal health services has 
changed over time. Theoretically, the chapter builds on interaction theories. Inter- 
views with 42 nurses for three periods of time have been collected and analyzed. 
Analyzes show that major changes in how information is exchanged has taken place. 
The changes are characterized by three aspects; from being completely paper-based, 
having a hybrid form with both paper and electronic information exchange to a 
main emphasis on electronic information exchange. Furthermore, the collaboration 
culture has also changed. 


Keywords: integrated care, nurses’ information exchange, longitudinal study, 
digitalization 


Innledning 


I dette kapitlet setter vi sokelyset pa hvordan samhandlingsprosessene fra 
pasienten legges inn i sykehus til de skrives ut, har endret seg for, under og 
etter at samhandlingsreformen ble innfort. Sykepleierne har en sentral rolle 
iutskrivingsplanleggingen nar pasienter trenger kommunale helsetjenester 
etter et sykehusopphold (Allen, 2015; Hellesø, Sorensen & Lorensen, 2005; 
Vik, 2018). Manglende tilgang til gode systemer for informasjonsutveksling 
i helsetjenesten kan føre til redusert kvalitet i pasientomsorgen og merar- 
beid og frustrasjon for helsepersonell (Melby, Toussaint & Hellesø, 2014). 

Myndighetenes mål er at pasientene skal oppleve at helsetjenestene er 
sammenhengende og preget av kontinuitet og trygghet (Helse- og omsorgs- 
departementet, 2009; Helse- og omsorgsdepartementet, 2015). Dette er også 
etterspurt av både pasienter og helsepersonell (Hestevik, Molin, Debesay, 
Bergland & Bye, 2019; Wibe, Hellesø, Slaughter & Ekstedt, 2011). 

En stadig økende spesialisering er en av årsakene til at det er behov 
for å bedre samhandlingen i helsetjenesten. Dette har ført til at pasien- 
ter møter en fragmentert og uoversiktlig helsetjeneste. Stadig flere pasi- 
enter må forholde seg til mange ulike helse- og omsorgstjenester med 
mange forskjellige helsepersonellgrupper for å få nødvendig helsehjelp. 
En annen årsak til samhandlingsutfordringene er at det over år har 
skjedd en nedbygging av døgnkapasiteten i sykehus med kortere ligge- 
tid og raskere overføring til kommunal helse- og omsorgstjeneste. Dette 
betyr at kommunene i større grad må ivareta pasienter med mer avan- 
serte og komplekse behov (Melby, Obstfelder & Hellesø, 2018). Det er en 

generell trend at befolkningen skal få sine helsetjenester nær eller i eget 
bosted - det vil si i kommunene - for å sikre tilgjengelige, koordinerte og 
helhetlige tjenester. Det forventes at endringen fra mer sykehusbaserte 
til kommunale helse- og omsorgstjenester skal bidra til økt kostnads- 
effektivitet og bedre ressursutnyttelse (Starfield & Shi, 2002). Det har 
også vokst fram en erkjennelse av at den sykdomsspesifikke modellen 
som helsetjenesten har vært organisert etter, ikke lenger er hensiktsmes- 
sig for å ivareta en økende andel pasienter med sammensatte og kroniske 
sykdommer (Grimsmo, 2018). Organiseringen har hatt enkeltepisoder av 
sykdom og på akutte hendelser i fokus, ikke på de pasientene som har 
behov for samhandling mellom aktørene (Goodwin, Stein & Amelung, 
2017). Men det skjer nå en endring av dette tankegodset - både interna- 
sjonalt og nasjonalt - der det satses på å utvikle mer helhetlige og sam- 
menhengende tjenester for pasienter med behov for koordinerte tjenester 
(Genet, Boerma, Kroneman, Hutchinson & Saltman, 2012; Helse- og 
omsorgsdepartementet, 2009; Vik, 2018). 

Nasjonalt ble oppmerksomheten om samhandlingsproblemene satt 
tydelig på dagsordenen i den offentlige utredningen «Fra stykkevis til 
helt» (NOU 2005: 3, 2005). Samhandlingsreformen (Helse- og omsorgs- 
departementet, 2009) er oppfølgeren av denne utredningen, og løsninger 
for å bedre samhandlingen mellom ulike nivå i helsetjenesten og mel- 
lom ulike aktører har skutt fart etter at stortingsmeldingen ble lagt fram. 
Særlig ble det i meldingen pekt på behovet for bedring i samhandlingen 
mellom sykehus og kommunene hvor god informasjonsflyt og bruk av 
IKT ble lansert som sentrale virkemidler. 

For at helsepersonell skal sikre gode helsetjenester til pasienter som 
skrives ut fra sykehus til kommunale helse- og omsorgstjenester, er det 
avgjørende at de har tilgang til relevant, nøyaktig og korrekt informasjon 
til rett tid (Kripalani et al., 2007). Likevel får ikke alltid helsepersonell 
nødvendig informasjon for å følge opp pasientene. Helsepersonell bruker 
derfor mye tid på å innhente nøyaktig og relevant informasjon om pasi- 
entene (Gronroos & Perala, 2005; Hellesø, Lorensen & Sorensen, 2004; 
Melby, Brattheim & Hellesø, 2015; Melby & Hellesø, 2010). En utfordring 
er at helseinformasjonen om pasientene er lagret i atskilte pasientjour- 
nalsystemer i de ulike helsetjenestene, og at disse ikke er integrert med 

hverandre. Det skaper ikke bare problemer for helsepersonells tilgang pa 
informasjon om pasientene, men ogsa for pasienter som opplever at hel- 
setjenesten bestar av separate siloer som ikke samhandler. Mange pasi- 
enter opplever derfor at de ma koordinere egen helsehjelp og sørge for at 
informasjonen kommer fram til riktig mottaker (Hellesø, Eines & Fager- 
moen, 2012; Wibe et al., 2011). 

For å gjøre samhandlingen lettere lanserte helsemyndighetene strate- 
gier for bruk av IKT i samhandlingen (Helse- og omsorgsdepartementet, 
2008; Sosial- og helsedirektoratet, 2005) og de etablerte det såkalte mel- 
dingsløftet som varte fra 2010-2011 (Helsedirektoratet, 2011). Deretter ble 
oppgavene overført til Helsedirektoratet. 

Innføring av elektroniske meldinger som verktøy for å samhandle 
både horisontalt, dvs. mellom kommunal helse- og omsorgstjeneste 
og fastleger, og vertikalt, dvs. mellom sykehus og kommunal helse- og 
omsorgstjeneste, ble utviklet og innført. Som et resultat av dette erfarte 
sykepleiere i kommunen at tilgjengeligheten til pasientenes fastleger ble 
lettere når de kunne kommunisere ved hjelp av elektroniske meldinger 
(Lyngstad, Melby, Grimsmo & Hellesø, 2013; Melby & Hellesø, 2014). 
Også sykepleiere i sykehus og kommunen mente at bruk av elektroniske 
meldinger har gitt bedre tilgang til informasjon og dermed bedret pasi- 
entsikkerheten. Men innføring av elektroniske meldinger medfører at 
helsepersonell må etablere rutiner og systemer for hvem som er ansvar- 
lige for å opprette, sende, motta og følge opp meldinger (Melby et al., 
2015). Det er også studier som antyder at samhandlingen har blitt for- 
verret etter samhandlingsreformen (Gautun, Martens & Veenstra, 2016). 
Det er derfor interessant å få en dypere innsikt i hvilke endringer som 
har skjedd over tid i måten samhandlingen foregår på for de pasienter 
som trenger oppfølging av kommunale tjenester etter utskrivelsen fra 
sykehus. 


Teoretiske perspektiver 


Å gi en enhetlig og god definisjon på hva samhandling er, har vist seg 
å være vanskelig. Det norske begrepet samhandling finnes for eksem- 
pel ikke i engelsk litteratur. I den internasjonale litteraturen brukes ofte 

begrepet «integrerte helsetjenester». Det er også flere definisjoner på hva 
integrerte tjenester er. Spør man pasienter og helsepersonell hva som 
betyr noe, er det følgende forhold: Helse- og omsorgstjenestene må være 
integrerte rundt pasienters behov. Og det må være et særlig søkelys på 
planlegging, overganger mellom institusjoner og tjenester, god kommu- 
nikasjon og informasjon. Det må også være opplevelse av felles beslut- 
ningstaking mellom pasienter og helsepersonell mot avklarte mål og 
resultater (Goodwin et al., 2017). 

En måte å forstå hva integrerte helsetjenester er, har vært å beskrive 
begrepet på ulike nivåer som mikro-, meso-, og makronivå (Valen- 
tijn, Schepman, Opheij & Bruijnzeels, 2013). På mikronivå - som er 
det individuelle nivået - handler det om å sørge for at informasjon 
om enkeltpasienten er tilgjengelig for helsepersonell på en slik måte 
at helsetjenesten oppleves å henge sammen og å være personorientert. 
Pa mesoniva - det vil si det organisatoriske nivået - handler det om å 
utvikle hensiktsmessige retningslinjer og organisering slik at helsetje- 
nesten kan sikre kontinuitet og gi helhetlige og sammensatte helsetje- 
nester for pasienter. Det betyr også at nødvendig kompetanse, roller, 
mandat og ansvar må være tydelig og avklart. Makronivået handler 
om å sikre rammer og system for samhandling, som for eksempel lov- 
verk og sentrale føringer. Samhandlingsreformen er et eksempel på 
styringssystem der myndighetsforventningene til helsetjenesten kom- 
mer til uttrykk. Denne nivåinndelingen viser at problemet med å forstå 
samhandling på en enkel og entydig måte ikke er mulig, og at man 
må erkjenne samhandlingens kompleksitet (Goodwin et al., 2017). Men 
systematiseringen kan være til hjelp for å forstå hva man må arbeide 
med for å forbedre samhandlingen. 

En annen måte å beskrive samhandling på finner vi i Viks (2018) sam- 
handlingstypologi, som presenterer fire former for samhandling (figur 1). 
Denne typologien kan forstås som en utdyping av mesonivået. Den reflek- 
terer et funksjonelt perspektiv på hvordan samarbeidende helsepersonell 
fordeler oppgaver langs to dimensjoner. 

Den ene dimensjonen er at samhandlingen skjer langs et konti- 
nuum mellom nærhet og avstand. Den andre dimensjonen er et kon- 
tinuum mellom sammenkobling og differensiering. Innenfor disse to 

Sammenkobling 


Relasjonelt samarbeid Koordinert oppgavefordeling 


Vi 000080 


Nærhet 
Avstand 


Operasjonelt lukket samarbeid Fragmentert oppgavefordeling 


Differensiering 


Figur 1. Samhandlingstypologi (brukt med tillatelse fra Erlend Vik). 


dimensjonene er det ulike kjennetegn ved samhandlingen. En form er 
relasjonelt samarbeid. Her kjennetegnes relasjonen mellom samarbeids- 
partene av «interaksjon, likeverdighetstankegang og respekt» (Vik, 2018) 
(s. 133). Å få til en slik samhandling forutsetter at samarbeidspartene har 
mulighetene for å ha møteplasser hvor aktørene kan møtes fysisk. Når 
samhandlingsformen er operasjonelt lukket samarbeid, opplever partene 
at kan det være vanskelig å finne konsensus i samarbeidet og at samarbei- 
det kan bli konfliktfylt. Selv om aktørene kan ha møteplasser, kommer de 
av ulike årsaker ikke fram til konsensus. Når samhandling kjennetegnes 
av koordinert oppgavefordeling, opererer aktørene selvstendig og hver for 
seg og har lite med hverandre å gjøre, de opererer i siloer. Mange av de 
utfordringene både pasienter og helsepersonell møter, er nettopp at helse- 
tjenesten opererer i siloer, hvor nærmest vanntette skott bidrar til frustra- 
sjoner og manglende kontinuitet. Når pasienter trenger helsetjenester fra 
flere, må helsepersonell koordinere sin virksomhet og ha systemer som 
gjør samhandling mulig. Hensiktsmessig organisering, gode retnings- 
linjer og IKT-systemer må være innrettet slik at de kan bidra til å koble 
sammen aktørene. Digitale meldinger som integreres i pasientjournalen 
og som muliggjør at aktørene kan koordinere oppgavene, er et eksempel 
på et slik IKT-system. Den fjerde samhandlingsformen, slik Vik (2018) 
beskriver det, kjennetegnes av fragmentert oppgavefordeling. Her har de 
samarbeidende aktørene ingen møteplasser, og de som skal samhandle 
har ofte liten kjennskap til og kunnskap om hverandre. 

For å få en dypere forståelse av samhandlingsutfordringer kan typolo- 
gien (figur 1) suppleres med å se på samhandling i et kulturperspektiv. Det 
har nemlig en særlig relevans knyttet til hvordan helsepersonell som har 
ulike organisatoriske tilknytninger, har vist å ha ulike tilnærminger og 
fortolkninger av pasientenes behov under og etter sykehusopphold. Når 
samarbeidende helsepersonell i sykehus og kommunen ikke har samme 
oppfatning av pasientenes behov, oppstår det spenninger og uklarheter 
i hvordan man kommuniserer rundt pasienter. Sykehusansatte er orien- 
tert mot diagnose og sykdomsepisoder og har et korttidsperspektiv, mens 
ansatte i kommunen er orientert mot funksjonsevne og mestring i et lang- 
tidsperspektiv hvor de skal balansere at pasientene har flere samtidige og 
kroniske sykdommer (Hellesø & Fagermoen, 2010; Hellesø & Melby, 2013; 
Rosstad, Garasen, Steinsbekk, Sletvold & Grimsmo, 2013). Disse perspekti- 
vene på pasienten skaper spenninger og kommer ofte til uttrykk gjennom 
manglende og presis kommunikasjon og informasjon i samhandlingen. 

Hensikten med dette kapitlet er 4 analysere og diskutere hva som 
karakteriserer endringer i samhandling med særlig søkelys på informa- 
sjonsutveksling mellom sykepleiere i sykehus og kommunene fra pasi- 
enten legges inn i sykehus til de skrives ut. Vi presenterer erfaringer fra 
sykepleiere i sykehus som er samlet inn før, under og etter at samhand- 
lingsreformen ble innført. Det gir et grunnlag for å analysere endringer i 
et longitudinelt perspektiv. 


Metode 


Vi har brukt data som er samlet inn gjennom intervjuer med sykeplei- 
ere ved sykehus i tre forskjellige studier. Felles for alle tre studiene er at 
søkelyset har vært på sykepleieres oppfatninger av og erfaringer med 
pasientforløp fra innleggelse i sykehus til utskrivelse. Den første studien, 
som ble gjennomført i 2008, hadde sitt utgangspunkt i et prosjekt der 
formålet var å bedre forstå — fra sykehussykepleieres perspektiv - hvor- 
for det var utfordrende å få til gode utskrivingsplanlegginger, og om det 
var noen underliggende forhold som kunne forklare utfordringene.’ Den 


1 Norges forskningsråd 181859/V50. 

andre studien? - hvor sykepleiere både i sykehus og hjemmetjenesten ble 
intervjuet - ble gjennomført i 2011/12. Den hadde som siktemål å se pa 
de verktøyer sykehusene brukte i sin samhandling med kommunene, og 
hvordan sykepleierne erfarte at samhandlingen var. I dette tidsrommet 
var samhandlingsreformen initiert og helsetjenesten forberedte at den 
skulle innføres. Den siste studien fra 2014? ble gjennomført to år etter at 
samhandlingsreformen startet, og søkelyset var på evaluering av effekten 
av innføring av elektroniske meldinger som samhandlingsverktøy. Også 
i denne studien ble sykepleiere i sykehus og hjemmetjenesten intervjuet. 
Siden alle studiene har handlet om samhandling, dannet det et grunnlag 
for å gjøre en re-analyse av intervjuene for å identifisere utviklingstrekk 
(Ruggiano & Perry, 2019). Fordi ikke alle tre studiene hadde inkludert 
hjemmetjenesten, har vi i dette kapitlet avgrenset perspektivene på 
endringer til sykehussykepleierne. 

Til sammen inngår 42 sykepleiere i analysematerialet. De fordelte seg 
slik: I første datainnsamlingen deltok 14 sykepleiere, i andre var det 13 og i 
den siste var det 15 sykepleiere. Inklusjonskriteriet var at de skulle ha job- 
bet i minst seks måneder på samme sted for å sikre at de hadde tilstrekke- 
lig erfaring med samarbeid og informasjonsutveksling med kommunene. 
Intervjuene ble gjennomført på sykepleiernes arbeidsplasser. Intervjuene 
startet med: ‘Fortell om hva som skjer når en pasient kommer til din 
avdeling. Dette åpningsspørsmålet åpnet opp for å spørre om samhand- 
lingen gjennom hele sykehusoppholdet til pasienten. 


Analyse 

Alle intervjuene var tatt opp på bånd og skrevet ut ordrett. Re-analyse 
av materialet ga oss mulighet til å se på materialet på nye måter fordi vi 
reiste nye spørsmål og gikk i dybden på nye deler av materialet som følge 
av disse nye spørsmålene (Ruggiano & Perry, 2019). Vi analyserte dataene 
først deduktivt ved å identifisere, organisere og kategorisere materialet fra 
alle tre datainnsamlingene ut fra tre faser i pasientenes sykehusopphold: 


2 Norges forskningsråd 196365/H10. 
3 Norges forskningsråd 229623/Hl10. 

ved innleggelse, deretter hva som skjedde rundt utskrivningsplanleggin- 
gen mens pasienten var innlagt i sykehus, og til slutt hva som skjedde 
ved utreise. Vi var særlig opptatt å finne ut av hvilke verktøy sykeplei- 
erne hadde tilgjengelig for samhandling i sin hverdag, og hvordan disse 
redskapene understøttet arbeidsprosessene gjennom pasientens sykehus- 
opphold. Videre søkte vi etter utsagn fra sykepleierne som omhandlet 
hvordan de opplevde samhandlingen med kommunen. Deretter under- 
søkte vi intervjuene induktivt for hver av kategoriene (Tjora, 2012). Vi 
så etter ord og uttrykk som handlet om samhandlingsprosesser og hvil- 
ken informasjon sykepleierne sa de hadde tilgjengelig. Vi søkte også å 
finne ut hvordan informantene snakket om sine samhandlingspartnere 
i kommunen, hva de sa om kvaliteten ved informasjonen, og hva som 
skjedde rundt pasientene gjennom pasientforløpet. Gjennom denne til- 
nærmingen fikk vi ny innsikt i hvordan sykepleierne snakket om kjenne- 
tegn ved samhandlingen i de ulike fasene og endringer som har skjedd. 
Alle forfatterne - som har ulik bakgrunn - var involvert i ulike deler av 
datainnsamling og analyse. Dette var en styrke fordi vi på tvers av faglige 
perspektiver og erfaringer, måtte diskutere oss fram til enighet om en 
felles forståelse av analysen og resultatene. 


Etikk 


Alle prosjektene ble meldt inn til Norsk senter for forskningsdata. Til- 
gang til sykehusene ble gitt av ledelsen. En kontaktperson ved hver avde- 
ling informerte og rekrutterte sykepleiere som fylte inklusjonskriteriene. 
Alle fikk skriftlig informasjon om studien og om sine rettigheter før de 
ga sitt informerte samtykke. Alle intervjuene var anonymisert i henhold 
til NSDs retningslinjer og anbefalinger. 


Resultat 

Analysen viser to overordnete funn. Det første handler om hvordan syke- 
pleiere utveksler informasjon, det vil si hvilke redskaper de har tilgjenge- 
lig i samhandlingen. Det andre funnet handler om samhandlingsklima 


med kommunen. 

Endringer i hvordan informasjon utveksles 

Det har skjedd en stor endring i hvordan informasjon blir utvekslet. End- 
ringen kjennetegnes med tre forhold: fra 4 veere helt papirbasert via a ha 
en hybrid form med bade papir og elektronisk informasjonsutveksling til 
en hovedvekt pa elektronisk informasjonsutveksling som vist i tabell 1. 


Papirbasert og muntlig 
informasjonsutveksling. 


Pasienter og pårørende 
tar med informasjon, eller 


Hybrid løsning - papir- 
basert og elektronisk 
informasjonsutveksling. 


Pasienter og pårørende tar 


Elektroniske meldinger 
som er integrert i 
pasientjournalen, er 
hovedredskapet for 
informasjonsutvekslingen. 


det sendes ved ordinær med informasjon. 


postgang. Suppleres om nødvendig med 


Suppleres om nødvendig med telefon: 


Fax og telefon sentralt telefon. 


virkemiddel. 


Tabell 1. Redskaper sykepleiere bruker i utveksling av informasjon. 


I 2008 hadde sykepleierne et sett med ulike skjemaer som skulle fylle ulike 
formål og behov for at de kunne utveksle informasjon med kommunen. 
For at helsepersonell skulle få nødvendige opplysninger om pasienten ved 
innleggelse, ble informasjon — i den grad det ble sendt noe — overført i 
papirversjon, med faks eller at pasient eller pårørende var informasjons- 
bærere. Sykepleierne ga uttrykk for at de kunne streve med å få tilstrek- 
kelig informasjon om nylig innlagte pasienter fordi verktøyene de hadde 
tilgjengelige, ikke fungerte hensiktsmessig: 


I første omgang så snakker jeg med pasienten og prøver å få frem informasjon 
om hvordan hjemmeforholdene er, om de har noe hjelp fra tidligere og sånne 
ting. Og hva de eventuelt har fått hjelp til. Det er jo ikke i alle tilfeller at pasien- 
ten kan svare på disse spørsmålene, så da, da tar vi først kontakt med kommu- 
nen i forhold til det. Men uansett så fakser vi et skjema, for å si at nå er hun eller 
han hos oss, og de ringer og bekrefter på skjema. Det er ikke noe navn eller noe 


sånt, det er bare fødselsdato og kjønn på det skjemaet. (sykepleier, 2008) 


I tillegg til skjemaene med informasjon om pasienten hadde de utarbeidet 
et oversiktsskjema hvor de dokumenterte alt som skjedde av samhand- 
ling med kommunen under pasientens sykehusopphold. Dette skjemaet 
lå i pasientjournalen slik at alle kunne ha oversikt over hva som var avtalt. 

Vi har et eget skjema, det rosa arket, hvor vi dokumenterer alt av kontakt med 
hjemmesykepleien. Så da står det at A-skjema er sendt, og de har ringt tilbake, 
og hva vi har avtalt videre. Så nestemann som kommer, kan følge opp det da. Så 


alt blir dokumentert (sykepleier, 2008). 


Selv om det ikke var mulig å utveksle informasjon elektronisk i 2008, var 
det en forventning om hva det kunne bety å ha slik kommunikasjon. Som 
en sykepleier uttrykker det: 


Intervjuer: Er det noe du har lyst til å fortelle som har betydning for sam- 


handling og informasjonsprosessene? 


Sykepleier: Altså, du startet litt her med dokumentasjon, og nå har vi jo det 
at vi ikke kan sende elektronisk dokumentasjon rett over. Tenk 
om vi kunne sende sykepleiersammenfatningen, vært knytta til 
dem. Og skrive kommentarer og kunne spørre tilbake, slippe 
og ta alle disse telefonene. Men så har sykehus ett dokumenta- 
sjonssystem og som regel har kommunen et helt annet. Det er 


litt dumt at det blir sånn. (sykepleier, 2008) 


I den «hybride perioden» ga sykepleierne uttrykk for at de måtte balan- 
sere flere systemer. Det kunne til tider være utfordrende for dem å holde 
oversikt over hvem de kunne sende elektroniske meldinger til, og hvem de 
fortsatt måtte sende papirversjoner til. Som denne sykepleieren uttrykker 
det: 


Så det er ikke alle kommuner som mottar PLO [pleie- og omsorgsmeldinger]. Så 
foreløpig er det litt tungvint, av og til så vet du ikke riktig. Skal vi sende papir eller 
skal vi sende PLO? Så det er litt vanskelig, men etter hvert når vi vet litt mer om 
hvilke kommuner som tar imot, så blir det litt lettere. Og så om man skal gå litt 


inn på systemet, så er det jo mye der som trengs forbedringer. (sykepleier, 2011) 


Selvetteratsykepleiernetokibruk elektroniske meldinger som visti tabell1, 
hender det fortsatt at pasienter og pårørende er informasjonsbærere, fordi 
det oppfattes som mest hensiktsmessig for å sikre at kommunen får rele- 
vant informasjon. Da vi gjennomførte den siste datainnsamlingen, hadde 
sykepleierne i hovedsak gått over til elektronisk meldingsutveksling med 
kommunen. Selv om det fortsatt var «knirk i systemet» og at ikke alle var 

like fortrolige med å ta i bruk det nye verktøyet, sa var det tydelig at det 
hadde skjedd en forandring og hva forandringen gikk ut på: 


Intervjuer: Men hvis dere tenker dere — hva har skjedd etter samhandlings- 
reformen versus slik det var før. Hva vil dere si er endringene 
som dere opplever i deres hverdag? 

Sykepleier: Vi har gått fra papir til elektronisk. Og jeg synes at det er veldig, 
veldig bra. (sykepleier, 2014) 


Sykepleieren forklarer videre om betydningen av å gå over til elektronisk 
samhandling og hva den praktiske forskjellen er: 


... altså det er mye mer effektivt enn det var før. Da måtte vi jo printe ut skje- 
maene først og så skrive på dem. Det var tungvint. Vi måtte så inn på en annen 
side og se telefonnummeret til behandlingsenhetene i kommunen - eller koor- 
dinator. Mens her blir det linket opp med en gang til saksbehandler i kommu- 
nen. Det er veldig effektivt system. Vi får svar som regel veldig fort. Sjelden det 


glipper og skjemaer blir borte. (sykepleier, 2014) 


Ved elektronisk samhandling ble det enklere å nå de ansatte i kommunen 
både når det gjaldt å sende informasjon og å svare på forespørsler. «Det er 
mye mer tidsbesparende. Absolutt!» forklarer en sykepleier. 


Endring i samhandlingsklima 


Sykepleierne snakket om samhandlingen med sine kolleger i kommunen 
slik at det ga oss innsikt i og en forståelse av hvordan samhandlingsklima 
med kommunen har endret seg, og hvorfor endringene har skjedd. Vi 
fant endringer når pasienten ble lagt inn i sykehus, ved utskrivingsplan- 
leggingen under pasientens sykehusopphold og ved pasientens utreise. 
Når pasienter legges inn i sykehus, har det skjedd store endringer i 
hvordan samhandlingen med kommunen foregår. Ved den første datainn- 
samlingen i 2008 var det ingen selvfølgelighet at informasjon fulgte med 
pasienter når de ble lagt inn i sykehus. Det var heller ingen enighet om hva 
innholdet i slik informasjon skulle være. Vi kan si at samhandlingen var 
nesten fraværende selv om sykepleierne ga uttrykk for at de ønsket det. Vi 
kaller denne perioden den «ikke-rutiniserte perioden» fordi sykepleierne 

Ved innleggelse 


«lkke-rutinisert»: 


Informasjon er 
fraværende, men 
ønsket og etterspurt. 


Ikke noe system for 
at informasjon følger 
med. 


«Rutinisering på gang»: 


Økt oppmerksomhet på 
behovet for informasjon 
fra kommunen ved 
innleggelse, men ikke 
fullt ut inkorporert i 
daglig praksis. 


«Rutinisert»: 


Informasjon om 
pasienter som har 
hjemmetjenester, 
forventes at blir sendt 
til sykehuset innen 24 
timer etter innleggelse. 


Under 
utskrivnings- 
planleggingen 


Konfliktfylt 
samhandling: 
Fremtredende 
makthierarki hvor 
sykehusansatte 
mener de vet hva 
som er best for 
pasienten etter 
utskrivelse. 


Kontrasterende 
samhandling: 
Forhandlinger, men 
kontrasterende 
perspektiver på 
pasientens behov etter 
utreise. 


Kommuniserende 
samhandling: Økende 
forståelse for behov for 
å diskutere pasientens 
behov etter utskrivelse, 
men fortsatt 
meningsmotsetninger 
mellom aktørene. 


Ved utreise 


Manglende 
anerkjennelse: 


Vilkårlig om 


Økt anerkjennelse: 


Erkjenner behovet for 
å utveksle informasjon, 


Uttrykt anerkjennelse: 


Økt oppmerksomhet og 
årvåkenhet. Forståelse 


informasjon sendes 
og hva det skal 
informeres om. 


for at informasjon 
skal være tilgjengelig 
for kommunen når 
pasienten skrives ut. 


men informasjonen 
er ikke tilstrekkelig 
hverken i innhold eller 
tid for utveksling. 


Tabell 2. Kjennetegn på samhandlingsklima fra pasienter legges inn i sykehus til utskrivelse. 


uttrykte at det ikke var klare systemer for hva som skulle sendes med av 
informasjon ved innleggelser av pasienter som mottok kommunale helse- 
og omsorgstjenester. Oppmerksomheten til hverandres informasjonsbe- 
hov sto svakt, men de opplevde også lyspunkter: 


Nei, nei, det kommer av og til sammen, det er mest fra sykehjem, så kommer 
det sammen med pasienten. Ett skriv om, om pasientens normale funksjon. Og 


det er veldig nyttig, men fra hjemmetjenesten — nei. (sykepleier, 2008) 


Kjennetegn ved innleggelsesfasen har ikke endret seg over tid. Dette er 
en orienteringsfase. Sykepleierne bruker tid på å finne ut hvem pasienten 
er, hva pasienten trenger, hva som feiler pasienten og hva som skal føl- 
ges opp ved ankomst til avdelingen. For å få god oversikt over pasientens 
behov trenger sykepleierne informasjon fra de i kommunen som kjenner 
pasienten best. Det som har endret seg, er holdninger til samhandlin- 
gen. Introduksjonen og piloteringen av elektroniske meldinger som kom 

i gang i noen kommuner i 2011/12, representerte et tidsskifte i samhand- 
lingen. Selv om sykepleierne strevde med 4 fa pa plass rutiner for hvordan 
elektroniske meldinger skulle tas i bruk i daglig praksis - som vist oven- 
for - fungerte meldingene som en katalysator for endringer i samhand- 
lingen. Det ble økt fokus på betydningen av god samhandling og hvordan 
de best kunne samhandle. Sykepleierne opplevde at elektroniske meldin- 
ger bidro til økt tilgjengelighet til hverandre, og at det hadde betydning 
for å få nødvendig informasjon om pasientens helse og sykdom - og for 
kvaliteten på helsetjenestens tilbud. Det var spesielt muligheten som lå i 
de såkalte dialogmeldingene, som bidro til at de kunne kommunisere om 
pasienten underveis i sykehusoppholdet. 

I perioden vi har studert, skjedde det også endringer i hvordan sykeplei- 
erne opplevde hvordan utskrivningsplanleggingen foregikk. I den første 
datainnsamlingen var samarbeidsklimaet preget av mange konflikter og 
diskusjoner om pasientens behov for helsehjelp. Flere sykepleiere opple- 
ver fortsatt at det er problematisk å samhandle med kommunen, men 
motsetningene mellom «partene» fremstår ikke så tydelig som ved første 
datainnsamling. Et sitat fra en sykepleier illustrerer en opplevd endring i 
samhandlingsklimaet: 


Sykepleier: Jeg opplever det i hvert fall sånn at som regel så gir man kom- 
munen et par-tre dager på å liksom ... Jeg syns ikke det er så 
ofte at vi bare sier «nei, i dag skal han hjem, han må få syke- 
hjemsplass nå». Det er mer det at vi liksom har et par-tre dager, 
og så veit de det at det kommer ... det vil bli en utskrivning i 
løpet av uka da, kanskje. Så ... Men det hender jo at vi må vente 
på en sykehjemsplass og ... det skjer jo det og. Da blir dem jo 
liggende her, som regel. (sykepleier, 2011) 


Selv om det altså fortsatt er spenninger mellom sykehusansatte og kom- 
muneansatte når det gjelder diskusjonen om riktig omsorgsnivå for pasi- 
enten etter utskrivelse, opplever de at det har skjedd en bedring. Følgende 
sitat kan forklare et aspekt ved endringen. 


Intervjuer: Men har du noen formening om samhandlingsreformen har 


hatt noen betydning for arbeidet deres? 

Sykepleier: Jeg tror det har gjort ting lettere. I forhold til pasientbehandling 
også så ser vi at kommunene har blitt bedre rustet til å ta imot 
pasienter som mottar antibiotikabehandling eller ernæring in- 
travenøst via sonde. De kan mer og mer, da, så det er lettere å få 


pasientene videre raskere. (sykepleier, 2014) 
Videre uttrykker og utdyper en annen sykepleier: 


Og etter at samhandlingsreformen kom, så får vi sykehjemsplasser nesten på 
dagen. Om det er fullt så bra i kommunehelsetjenesten, er et annet spørsmål, 
men hos oss er det kjempebra. De blir ikke liggende i flere uker i påvente av 


sykehjemsplass, som de kunne gjøre før. (sykepleier, 2014) 


Ved innføring av elektroniske meldinger var det et uttalt mål fra myn- 
dighetene at samhandlingen i hovedsak skulle foregå elektronisk. Men 
sykepleierne delte erfaringer og begrunnelser om at dette mediet ikke 
alltid var hensiktsmessig når pasienten hadde spesielle behov. Eksem- 
pelet under utdyper utfordringene de møter, både organisatorisk og på 
pasientnivå: 


Nå hadde vi et eksempel her i går da jeg sendte en melding om den pasienten 
trengte et korttidsopphold. Eller at vi vurderte, fordi vi ikke får lov å si at de 
trenger. For det er det kommunen som vurderer. Så vi får bare gi en beskri- 
velse av hvordan vi opplever pasienten, og så får vi bare skrive at vi kanskje 
hadde vurdert at den hadde hatt behov for det. Dette skrev jeg, og så fikk jeg 
tilbakemelding på at den pasienten gjentatte ganger før hadde stoppet bade 
korttidsopphold og hjemmesykepleie før tidligere. Det er noe som blir litt dumt 
å skrive, så hun ringte meg opp igjen. Hun sa at den pasienten har avføring over 
hele leiligheten sin og at det var veldig vanskelig å få pasienten til å si ja, for først 
så sier vedkommende alltid ja, men så ble det alltid nei. Slike ting kan ofte bli 
vanskelig å forklare på en melding. Så da blir det en telefondialog av og til. Og 
det går egentlig veldig greit, det er ingen problem. Så hvis det er noe viktige ting 
eller det at vi savner en tilbakemelding, eller at vi har ventet lenge, så tar vi en 


telefon for å høre hva som skjer. (sykepleier, 2014) 


Sykehussykepleierne anerkjenner de kommunalt ansatte sykepleierne for 
deres kompetanse og uttrykte konkret de endringene som hadde skjedd. 

De opplevde at pasientene som ble skrevet ut til kommunen, var blitt 
sykere og at mange pasienter hadde behov for a ivareta kompliserte pro- 
sedyrer etter utskrivelse. 


Det stiller mer krav til hva pasienten kan ha hjemme, da. CVK og fa ernæring 
og væske hjemme. Før var det mer kronglete. Men etter reformen måtte kom- 
munene lære seg mer av dette slik at de kan ta imot mer av det. Så det er litt 
lettere å sende hjem Hansen med ernæring. At de har dren - ja - kommunene 


har blitt flinkere. (sykepleier, 2014) 


Når pasienter skrives ut fra sykehus, har det blitt en omforent forståelse 
av at sykehuset skal sende informasjon til kommunen og at informasjo- 
nen må være i sykepleierne i hende før pasienten kommer hjem eller over- 
flyttes til sykehjem eller annen kommunal institusjon. 


Diskusjon 


Hensikten med dette kapitlet er å analysere og diskutere endringer i sam- 
handling med særlig søkelys på informasjonsutveksling mellom syke- 
pleiere i sykehus og kommunene fra pasienten legges inn i sykehus til de 
skrives ut. Hovedfunnene viser at det har skjedd en digitalisering i måten 
informasjon utveksles på og at samhandlingsklimaet har endret seg over 
tid. På et generelt grunnlag viser utviklingen at samhandlingsformene 
slik de er beskrevet hos Vik (2018), i en viss grad finnes igjen både før, 
under og etter innføring av samhandlingsreformen. I lys av den horison- 
tale dimensjonen til Viks typologi ser vi at kjennetegnene endres over 
tid. De ansatte opplever en økt nærhet til hverandre i form av økt aner- 
kjennelse av behovet for å samhandle og i selve samhandlingen. For den 
vertikale dimensjonen finner vi at digitaliseringen medfører at de ansatte 
opplever seg mer sammenkoplet til tross for organisatoriske skiller. Dette 
vil vi diskutere i mer detalj under. 

Den avstanden sykepleierne opplevde å ha til hverandre i 2008, bar 
preg av å være differensiert og med fragmentert oppgavefordeling. I den 
grad informasjon ble utvekslet før samhandlingsreformen, foregikk det 
enten muntlig ved bruk av telefon, ansikt-til-ansikt gjennom møter, eller 
det var papirbasert ved at informasjonen ble sendt i vanlig postgang. 

Men pasientene selv eller deres pårørende var ofte de viktigste bærerne 
av informasjon ved utskrivelse fra sykehus til kommunen med det resul- 
tat at informasjonen ikke alltid kom fram til helsepersonell i kommunen 
(Hellesø, 2005). Da elektroniske meldinger gradvis ble tatt i bruk i 2008, 
var det mange som fortsatt samhandlet papirbasert. Men fra 2014 skjer 
det en endring mot digitalisering i samhandlingen. Det gjenspeiles også 
i antallet meldinger som utveksles. I 2014 ble det sendt 990 309 pleie- 
og omsorgsmeldinger over helsenettet. I 2017 hadde dette tallet økt til 1 
592 803. Arbeidet med utviklingen av disse meldingene startet allerede 
i 2005 (Skarsgaard & Lyngstad, 2011). Men det har tatt tid fra oppstart 
til dagens omfattende bruk av elektroniske meldinger. Norsk helsenett 
har nå utviklet en standard for bruk av ulike meldingstyper til nytte i 
hverdagen for brukere av meldinger.* At elektroniske meldinger har fått 
et fotfeste i samhandlingen mellom sykepleiere i sykehus og kommunen, 
understrekes i en nyere studie hvor 2431 sykehussykepleiere har svart på 
en survey. Der rapporterer 73 % av de som svarte, at de opplever at elek- 
troniske meldinger er effektive i samarbeidet med kommunen, og at de 
bidrar til økt sikkerhet for de eldste pasientene. (Hellesø & Gautun, 2018). 

Analysen vår viser at samhandlingsklimaet mellom sykehus og kom- 
munen har endret seg. Sykepleierne opplever en bedret tilgjengelighet 
til hverandre i årene fra første til siste datainnsamling. Etableringen av 
meldinger og norsk helsenetts retningslinjer viser hvordan etablering av 
systemer på mesonivå kan ha betydning for utviklingen av integrerte hel- 
setjenester (Valentijn, Schepman, Opheij & Bruijnzeels, 2013). Endringene 
vi fant, har trolig sammenheng med det økte fokuset fra myndighetene, 
men også at det har skjedd endringer i måten de kan komme i kontakt 
med hverandre på. Ved den første studien var det lite oppmerksomhet 
på behovet for informasjonsutveksling generelt og manglende kunnskap 
om hverandre. Dette på tross av at myndighetene påpekte at samhand- 
lingen måtte forbedres (NOU 2005: 3, 2005), og en økende faglig opp- 
merksomhet på konsekvensene av mangelfull samhandling (Hellesø & 
Lorensen, 2005). Dimensjon mellom nærhet og avstand i samhandlingen 


4 — https://www.nhn.no/veileder-for-elektronisk-meldingsutveksling/del-1-elektronisk-meldings- 
utveksling/elektronisk-meldingsutveksling/#kap-plo-meldinger 

har forskjøvet seg fra stor avstand til at samarbeidspartene star nærmere 
hverandre etter samhandlingsreformen. I 2008 hadde aktørene liten 
oppmerksomhet rettet mot hverandre sammenlignet med hvordan det 
har blitt etter at samhandlingsreformen trådte i kraft. At det var nesten 
fravær av informasjon ved innleggelse, er i tråd med en studie (Olsen, 
Hellzen, Skotnes & Enmarker, 2014) som viser at det ikke fulgte med 
noen informasjon fra hjemmetjenesten ved innleggelse. Informasjon ved 
utreise var mer vanlig, og her ble skriftlig informasjon ofte supplert med 
muntlig informasjon. 

Sykepleiernes bruk av elektroniske meldinger har over tid endret det 
relasjonelle samarbeidet. Sykepleiernes bruk av dialogmeldinger under 
et sykehusopphold bidrar til en tettere kontakt med hverandre under 
hele sykehusoppholdet (Brattheim, Hellesø & Melby, 2016). Innføringen 
av meldingsutveksling som kommunikasjonsform ble et vendepunkt for 
bedret tilgjengelighet til hverandre. Det kan også ha vært en katalysator 
for bedring av samhandlingsklimaet. Arbeidet med implementering av 
meldingsutveksling har bidratt til etablering av prosjekter for å avklare 
hvordan samhandlingen skulle fungere. 

Forhold i samhandlingen skaper utfordringer som ligger utenfor 
det elektroniske meldingssystemet og handler mer om helsepersonells 
arbeidsmetoder eller om pasienten helse (Paulsen & Grimsmo, 2008). For 
eksempel viser det seg at helsepersonell har ulike planleggingshorisonter. 
Sykepleietjenesten i kommunen har behov for mer langsiktighet i utskri- 
vingsplanleggingen for at kommunen skal kunne etablere et forsvarlig 
tilbud til pasienten. Det kan komme i konflikt med sykehusets syn på 
når pasienten kan skrives ut (Hellesø & Melby, 2013). Samtidig som mel- 
dingssystemet tilrettelegger for at sykepleierne får lettere kontakt med 
hverandre, har den fysiske avstanden økt ved at møteplasser har blitt 
borte (Melby & Hellesø, 2014). Slik sett er det en risiko for at nye former 
for operasjonelt lukket samarbeid kan oppstå. Det vil være interessant å 
følge digitaliseringsutviklingen og se hvilken betydning denne får for det 
relasjonelle samarbeidet. 

Myndighetenes mål om at samhandlingen og kommunikasjonen mel- 
lom helsearbeidere skal foregå digitalt, ser vi i stor grad er realisert. Selv 
om sykepleierne erfarer at elektroniske meldinger bidrar til bedring i 

tilgjengelighet til hverandre, så viser funnene at de har behov for å nyansere 
informasjon og avklare spørsmål ved direkte kontaktpunkter. Digitalise- 
ringen suppleres med relasjonelt samarbeid hvor de fortsatt bruker telefon 
for avklaringer om pasientenes behov og helsetilstand. Telefon er et nyttig 
redskap når de trenger å nyansere opplysninger. Dette er også i tråd med 
en annen studie som viste at sykepleiere opprettholder andre kommunika- 
sjonsmetoder etter innføring av elektroniske meldinger, men at elektroniske 
meldinger bidrar til å styrke samhandlingen (Lyngstad, Grimsmo, Hofoss 
& Hellesø, 2014). At sykepleierne bruker telefon og har ulike møtepunkter, 
kan oppfattes som ineffektivt eller at meldingssystemet er mangelfullt. Men 
kontakten kan ha avgjørende betydning for kvaliteten og kontinuiteten for 
pasientene (Brattheim et al., 2016). Helsepersonell i sykehus og kommu- 
nen har ulike mål og oppgaver de har ansvar for, og ulike perspektiver på 
hva pasienten trenger av helsehjelp er derfor en grunnleggende utfordring 
i samhandlingen (Hellesø & Fagermoen, 2010). Nettopp derfor kan direkte 
kontakt med hverandre være avgjørende for å harmonisere sin forståelse. 
Bruk av elektroniske meldinger og direkte kontakt bidrar til å «holde trå- 
den» i utskrivingsplanleggingen og også at de «samler trådene» ved utskri- 
ving (Brattheim et al., 2016). Men det å kunne avklare situasjoner ved andre 
typer møtepunkter synes å ha betydning for samhandlingsklima. 
Analysen vår viser at samhandlingen tidligere var konfliktfylt, men at 
den nå har blitt mer kommuniserende i utskrivningsplanleggingen. Pasi- 
enter som får helsetjenester i hjemmetjenesten, er blitt sykere og trenger 
mer avansert helsehjelp (Melby et al., 2018; Næss, Kirkevold, Hammer, 
Straand & Wyller, 2017). Den økte anerkjennelsen materialiserer seg i en 
forståelse av at det er helt avgjørende å sende informasjon til kommunen 
ved utskriving. Det er grunn til å hevde at endringene som har skjedd 
over tid, fordrer at sykepleierne i sin arbeidshverdag - i tillegg til den 
kliniske kompetansen - må ha informasjonskompetanse slik at et godt 
samhandlingsklima stadig videreutvikles og bedres. 


Studiens begrensninger 


Det har i de ti siste årene skjedd mange endringer som kan påvirke analy- 
sen vår. Fra myndighetenes side er det kommet krav om at samhandlingen 

ma bedres for at pasienter skal oppleve at helsetjenesten henger sammen 
og er koordinert. Et av virkemidlene har vært å sørge for informasjons- 
kontinuitet ved å ta i bruk elektroniske meldinger. Funnene over tid viser 
at helsepersonell opplever å ha lettere tilgang til hverandre og til informa- 
sjon om pasienten. Men vi kan ikke konkludere med at meldingene alene 
påvirker samhandlingsklimaet. Et utall sentrale føringer er gitt og mange 
faglige initiativ er tatt for å skape forbedringer i helsetjenesten. Funnene 
våre må ses i lys av de generelle endringene. Men styrken i vår analyse 
er at vi har fulgt sykepleiere over tid ved å fokusere på de samme spørs- 
målene, og at vi har fått dyptgående innsikt i hvilke daglige utfordrin- 
ger og muligheter de står oppe i. Selv om antall intervjuer er en annen 
begrensning, er vår analyse gjort med bakgrunn i mange andre data som 
har vært samlet inn på de ulike tidspunktene. Vi har brukt dette som et 
bakteppe og vurdert funnene i dette kapitlet opp mot andre studier. 


Implikasjoner for praksis og utdanning 

Funnene i analysen viser at det fortsatt er behov for å arbeide med bedring 
av informasjonsinnholdet. I tillegg er det nødvending at debatten om for- 
skjeller i perspektiv løftes opp, problematiseres og gjøres synlig slik at 
man satser på å iverksette hensiktsmessige forbedringstiltak. I et utdan- 
ningsperspektiv kan funnene også gi retning for hva som kan tas opp 
videre slik at studenter er forberedt på utfordringene og mulighetene for 
å sikre kvalitet og kontinuitet i pasientforløp. 


Konklusjon 


Det har skjedd endringer i samhandlingen mellom sykehus og kommu- 
nene før, under og etter samhandlingsreformen trådte i kraft i 2012. For 
det første er det endringer i hvordan informasjon utveksles fra å være helt 
papirbasert via å ha en hybrid form med både papir og digital informa- 
sjonsutveksling til en hovedvekt på digital informasjonsutveksling. 

Den andre endringen handler om hvordan samhandlingsklimaet har 
skiftet karakter. Men de faglige diskusjonene om hva som er det mest rele- 
vante innholdet i informasjonen, er det fortsatt behov for å avklare bedre. 

Sammendrag: Denne studien presenterer erfaringer med og evaluering av et digi- 
talt prosedyrebasert beslutningsstøttesystem, VAR Healthcare, et system som brukes i 
norsk og dansk helsevesen. Studien hadde et kvalitativt, beskrivende design ved bruk 
av casestudie som metode. Vi utførte kvalitativ innholdsanalyse på data fra publi- 
kasjoner om Praktiske Prosedyrer i Sykepleietjenesten (PPS) - som seinere har fått 
navnet VAR Healthcare (VAR), ved e-postkommunikasjon mellom brukere og VAR 
teamet og via spørreskjemaundersøkelse. Funnene beskriver at prosedyrene i VAR er i 
god bruk, men det er et potensial til bedre utnyttelse av kunnskapsstoffet. Kunnskaps- 
stoffet er grunnlaget for prosedyrene. Bruken av ICNP back-end i VAR har et poten- 
sial til å bidra til bedre integrasjoner med EPJ-systemer og til bedre beslutningsstøtte. 


Søkeord: sykepleieprosedyrer, beslutningsstøtte, PPS, VAR Healthcare, case studie 


Abstract: This study presents experiences and evaluation of a guideline-based 
computerized decision support systems (CDSSs), VAR Healthcare, used in the 
Norwegian and Danish healthcare services. The study had a qualitative descriptive 
design with an integrated case study as method. We conducted a qualitative content 
analysis on data from publications of PPS/VAR, e-mail communication between 
users and the VAR team, and a questionnaire to convenient selected super-users of 
VAR. The findings described that the procedures in VAR is well used, but there is 
a potentiality of better use of the knowledge summaries, which are the foundation 
for the procedures. The use of ICNP back-end in VAR have the potentiality to serve 
better integrations with EPR systems, for improved decision support. 


Keywords: nursing procedures, decision support, PPS, VAR Healthcare, case study 

Introduksjon 


Kliniske retningslinjer, veiledere, prosedyrer og forskningsbasert kunn- 
skap er avgjørende for kvalitet i helsetjenesten (Meld.St.9 (2012-2013)). 
Helseinstitusjonene i Norge har i mange år vært pålagt å utarbeide 
metode- og prosedyrehåndbøker. Utfordringene med lokal utvikling 
og oppdatering av prosedyrer er at det finnes mange variasjoner av 
en og samme prosedyre, og at oppdatering varierer uten alltid en klar 
arbeidsflyt for hvor, når og av hvem oppdateringen skjer. Implemen- 
teringen av kliniske retningslinjer er krevende, og det har vist seg at 
det ikke er én enkel metode som fører frem i implementeringsarbeidet 
(Eccles et al., 2018; Bucknall & Fossum, 2015). Erfaringer tilsier også at 
det ofte er manglende koordinering på tvers av enheter og manglende 
forankring i kunnskap eller evidens. Slik praksis kan medføre inkon- 
sistent behandling og kan være en trussel mot pasientsikkerhet (Meld. 
St.13 (2015-2017)). 

Flere nasjonale føringer har pekt på betydningen av å sikre koordi- 
nering og nasjonale løsninger i helsetjenesten som skal bidra til å heve 
faglig standard, sikre kvalitet og effektivitet, bidra til lønnsom drift samt 
styrke faglig dokumentasjon og forsvarlighet i tjenestene gjennom bruk 
av ny teknologi (Meld.St. 9 (2012-2013); Meld.St. 29 (2012-2013); Direk- 
toratet for e-helse, 2017a, b). Lignende politiske føringer medførte en sat- 
sing på et elektronisk prosedyreverktøy i 2001. Gründer og forlagssjef 
Marit Landsem Berntsen fikk ideen til prosjekt Praktiske Prosedyrer 
i Sykepleietjenesten (PPS). Prosjektet ble finansiert av eksterne midler 
fra Statens nærings- og distriktsutviklingsfond (SND) (førløperen til 
Innovasjon Norge) i samarbeid med Innomed/Medinova (etablert av 
Helsedirektoratet på oppdrag av Helse- og omsorgsdepartementet), og 
Kompetanseutviklingsprosjektet i VOX (VAR Healthcare). Hensikten 
med prosjektet var å utvikle og evaluere et praktisk digitalt verktøy for 
oppdaterte og kvalitetssikrede sykepleieprosedyrer med en tilhørende 
kunnskapsbase, for å erstatte de papirbaserte og institusjonsutviklede 
prosedyrene, samt etablere et solid fundament for utdanning og livslang 
læring. Navnet PPS ble endret til VAR Healthcare i 2016 med tanke på 
en utvidet bruk. 

Klinisk beslutningsstøtte 


I Stortingsmelding nr. 10 (2012-2013) er kvalitet i helsetjenesten og pasi- 
entsikkerhetsarbeid knyttet sammen. Denne stortingsmeldingen kom 
sammen med en egen melding (Meld.St. 9 (2012-2013) for en helhetlig og 
kunnskapsbasert helsetjeneste der IKT-løsninger skal ha beslutnings- og 
prosess-støttefunksjoner knyttet til retningslinjer, veiledere, prosedyrer 
og forskningsbasert kunnskap. Støttefunksjonaliteten i IKT-løsninger 
kan variere og kan deles inn i fire typer: 


e Kunnskapsstotte er støtte til å kombinere medisinsk og helsefag- 
lig kunnskap for å understøtte beslutninger i utredning, pleie og 
behandling. 

e Beslutningsstotte tar fagkunnskapen videre og anvender den 
sammen med individuelle pasientopplysninger for å understøtte 
beslutninger i helsetjenesten. 

e Fagfellestotte gir muligheter for helsepersonell til å kunne fa og dele 
kunnskap og erfaring. 

e Prosess-stotte blir blant annet brukt til å opprette konkrete planer 
for pasientene, og sørge for overganger hos pasienter i helsetjenesten 
(Helsedirektoratet, 2014). 


I IKT-systemer brukt i helsetjenesten er beslutningsstøttefunksjoner sen- 
tralt, men i liten grad tilgjengelig i dagens journalsystemer. Sykepleie- 
prosessen er ofte brukt som struktur for dokumentasjonen. Hvilken 
informasjonsmodell, kunnskapsbase og begrepsmodell eller terminologi 
som ligger til grunn for IKT-systemet, og hvordan disse er integrert, er 
avgjørende for kvaliteten på IKT-systemet (Rector, 2001). VAR Health- 
care er et eksempel på et IKT-system som har utviklet seg fra å være en 
kunnskapsstøtte til å få mer beslutningsstøttefunksjonalitet over tid. 


Dagens status - VAR Healthcare 

Da første versjon av PPS var utviklet og prosjektet avsluttet, ble PPS tatt 
i bruk i høgskoler, sykehus og kommuner. Gjennom 17 år har innhold og 
teknologi i PPS/VAR blitt videreutviklet til dagens versjon. Brukermed- 
virkning har vært sentralt i utviklingen, og VAR har i dag ca. 30-35 eksterne 

bidragsytere, alle med spesialitet på sitt fagstoff/prosedyregruppe og alle 
med minimum masterutdanning. Sammen med redaktørene, som har høy 
faglig kompetanse, og forskningsbibliotekaren i VAR utvikler og vedlike- 
holder de databasen. Innholdet blir videre validert av fageksperter fra andre 
deler av helsevesenet og/eller andre faggrupper. I Norge er VAR i dag nær- 
mest en nasjonal løsning og brukes i alle sykepleierutdanningene, samt ved 
flere utdanningsinstitusjoner for helsefagutdanning og vernepleie, i ca. 90 
% av landets kommuner og ved ca. 60 % av norske sykehus. I tillegg til 
nasjonal bruk er VAR tatt i bruk i Danmark. I dag benyttes terminologien 
ICNP (International Classification for Nursing Practice) som referanse- 
terminologii VAR forå kunnegiytterligere kunnskaps- og beslutningsstøtte. 
Søkemotoren er forbedret gjennom at man kan søke på pasientproblemer 
og risikosituasjoner (problemdiagnose og risikodiagnose) for så å få forslag 
til aktuelle prosedyrer. Denne funksjonaliteten er i stadig videreutvikling. 

VAR har integrasjonsløsning med alle elektronisk pasientjournalsystemer 
(EPJ) i Norge slik at sykepleiernes journalføring kan bli effektivisert og kva- 
litetssikret. Prosedyrene i VAR er å anse som en intervensjon, altså et sett av 
handlinger satt i system, og den enkelte prosedyre kan enkelt kobles til pasi- 
entens pleieplan/behandlingsplan. Prosedyrene er versjonshåndtert slik at 
en alltid kan ha oversikt over hvilken kunnskap som er gjeldende til enhver 
tid. Der det lages veiledende behandlingsplaner/pleieplaner, kan en koble 
til potensielle prosedyrer fra VAR. Disse blir liggende med de til enhver tid 
gyldige versjoner uten behov for vedlikehold av prosedyrene i de veiledende 
planene. Kunnskapsbaserte prosedyrer er slik en naturlig del av journalfø- 
ring og planlegging av helsehjelp, noe som er essensielt for kunnskapsbasert 
praksis og pasientsikkerhet (Mackey & Bassendowski, 2017). 


180 


FRA OPPSLAGSVERK TIL BESLUTNINGSSTØTTE - VAR HEALTHCARE SOM CASE 


Hensikten med casestudien 


Hensikten med denne casestudien var 4 kartlegge og oppsummere erfa- 
ringer med implementering og bruk av PPS/ VAR Healthcare i utdanning 
og klinisk praksis. 


Metode 


I denne studien har vi brukt en integrert casestudiemetode, dvs. en empi- 
risk undersøkelse av et eksisterende fenomen (case), her PPS/VAR, med flere 
analyseenheter. Hensikten er å få mer dybdekunnskap om og forståelse av 
fenomenet i sin naturlige kontekst (Yin, 2018). To forskere med ph.d.-kom- 
petanse, en intern (fra VAR) og en ekstern (fra Universitetet i Agder), samlet 
inn data ved hjelp av litteraturstudie, analyse av e-postkommunikasjon og 
spørreundersøkelse. Vi utførte kvalitativ innholdsanalyse av datamaterialet. 


Litteraturstudie 


Det ble gjennomført en systematisk gjennomgang av resultatene fra 
publiserte artikler/forskning fra 2006-2018 der PPS/VAR har vært brukt. 
De to forskerne gjorde søk og utvalg uavhengig av hverandre, og den 
eksterne forskeren analyserte innholdet. 

Det ble søkt i nasjonale (bibliotekbasen Oria) og internasjonale databa- 
ser (Cinahl fulltekst og MEDLINE) med søkeord både på norsk og engelsk 
for å identifisere studier hvor PPS/VAR Healthcare var brukt. Søkeordene 
var: praktiske prosedyrer i sykepleietjenesten (practical procedures in 
nursing), PPS (PPN), VAR Healthcare, dokumentasjon (documentation), 
sykepleie (nursing/nursing care), fagprosedyrer (procedures) og kliniske 
retningslinjer (clinical guidelines). I de åtte studiene som ble identifisert, 
ble også litteraturlistene gjennomgått. Det ble også gjort Google-søk med 
de samme søkeordene for å eventuelt identifisere upubliserte studier. VAR 
Healthcare eller praktiske prosedyrer i sykepleietjenesten måtte være inklu- 
dert i sammendrag eller tittel. To artikler ble også innhentet ved kontakt 
med fagekspert. De inkluderte studiene ble ikke systematisk kvalitetsvur- 
dert på grunn av at det kun ble identifisert åtte studier. I studiene var det 
også brukt svært ulike forskningsmetoder slik at det ble konkludert med 
at det ikke var hensiktsmessig å bruke sjekklister for kvalitetsvurdering. 

E-posthenvendelser fra brukere av VAR 


Det ble gjort en retrospektiv, systematisk gjennomgang av all e-post for: 


e PPS/VAR, Danmark fra 05.11.2013 til 30.08.18. (kontakt@ppsinfo. 
dk/ kontakt@varhealthcare.dk). 

e PPS/VAR Norge fra 01.01.2017 til 30.08.2018. (pps@cappelendamm. 
no/ var@cappelendamm.no) 


E-post som dreide seg om tilgang til verktoyet (registrering, brukernavn, 
passord o.l.) eller kommunikasjon rundt brukerforum og andre møter, 
ble utelatt. 


Spørreundersøkelse 


Vi gjennomførte en semistrukturert spørreundersøkelse blant et bekvem- 
melighetsutvalg av superbrukere av VAR, både fra utdanningssekto- 
ren, kommunehelsetjenesten og sykehus i Norge og Danmark. Kriterier 
for utvalg var: aktiv eller tidligere aktiv superbruker av PPS/VAR (god 
kjennskap til VAR og implementering/bruk), min. 2 representanter fra 
hvert av brukerområdene (utdanning, sykehus, kommunehelsetjeneste), 
geografisk spredning med representanter fra både Norge og Danmark, 
samt informanter som har brukt PPS lenge og nye brukere av VAR. Hen- 
sikten med denne delen var å få kunnskap om bruken av VAR generelt og 
kunnskapsoppsummeringer i VAR spesielt. 

Det ble sendt ut spørreskjema til 12 superbrukere. Spørsmålene, med 
åpne svaralternativ, var: 


Brukes kunnskapsoppsummeringer i utdanningen/ klinisk praksis? 
På hvilken måte brukes kunnskapsoppsummeringer? 

På hvilken måte brukes VAR i utdanning/ klinisk praksis? 

På hvilken måte bidrar VAR til kunnskapsbasert praksis? 

Andre kommentarer 


aa SØ S 


Analyse 


Vi brukte en konvensjonell og summativ innholdsanalyse. Litteraturen 
ble oppsummert med den konvensjonelle innholdsanalysen (Hsieh & 

Shannon, 2005), subtemaene og temaene ble utviklet direkte fra beskri- 
velsene av resultatene hentet fra studiene. E-postene ble lest gjennom og 
organisert basert på felles mening eller likheter av innholdet. Resultatene 
ble notert på et skjema med kategoriene hovedinnhold, foreløpig tema, 
setting (utdanning, kommunehelsetjeneste eller sykehus) og dato for hen- 
vendelsen. Deretter ble e-postene lest igjen og kodet basert på tematikk 
(som ble noe justert) og så telt opp per tema. 

Resultatene fra den semistrukturerte spørreskjemaundersøkelsen ble 
analysert ved å lese gjennom svarene som helhet, deretter lest med øye for 
å utheve innholdskomponentene i svarene og kode disse (Hsieh & Shan- 
non, 2005). Tekstene ble lest igjen for å se på likheter mellom svarene, og 
det ble tatt notater av tanker og inntrykk basert på innholdet/besvarel- 
sene. Deretter ble aktuelt innhold analysert, kodet og kategorisert i felles 
tema, og relatert til settingen informantene jobbet i. 


Etiske vurderinger 

Det ble ikke samlet noe personidentifiserende opplysninger. Superbrukerne 
i spørreundersøkelsen ble kun spurt om utdanningsnivå og hvor lenge de 
hadde brukt PPS/VAR. Å svare på spørreskjemaet ble ansett som et sam- 
tykke til å delta. Konfidensialitet er ivaretatt gjennom anonymisering av data 
fra både e-post og spørreundersøkelse. Det at en av forskerne er ansatt i VAR 
Healthcare, kan ha påvirket svarene, men samtidig har ikke vedkommende 
en nær relasjon til respondentene, noe som gir mulighet for ærlige svar. 


Resultat 
Litteratur som har undersøkt bruk av PPS/VAR 


Oppsummert gir litteraturen oss et innblikk i erfaringer med utprøving 
av PPS/VAR gjennom en dansk studie og syv norske studier. 

Studiene i tabell 1 evaluerer PPS gjennom to studier fra sykehus 
(Nes & Moen, 2010; Bringsvor et al., 2014), og seks studier gjennomført i 
sykepleierutdanninger (Solli & Reierson, 2006; Stenholt & Nielsen, 2011; 
Reierson et al., 2013; Reierson, 2015; Drange et al., 2015; Holmsen, 2008). I 
studiene hadde forskerne brukt mange forskjellige forskningsmetoder, og 

Tabell 1. Informasjon fra studier som har undersøkt bruk av *PPS/VAR fra 2006 til 2018. 


Solli & Fra mesterlære til Kvantitativt Spørreskjema Egentrening med PPS 
Reierson/ selvstudium beskrivende viste at prosedyrene 
2006 design ble gjennomført faglig 
forsvarlig av studentene 
i studien. Studentene 
evaluerte prosedyrene som 
tilstrekkelig beskrevet og 
egnet for selvstudium. 
Holmsen/ Bedre praksis Kvalitativt Spørreskjema Innholdet ble vurdert 
2008 med elektronisk beskrivende til å være godt egnet til 
hjelpemiddel design studentene. Studentene 
vurderte blant annet 
innhold, kvalitet, struktur, 
visualitet, nytte, teknisk 
funksjonalitet og tilgang 
som meget bra. 
Nes & Constructing Casestudie Observasjoner | implementeringen av en 
Moen/ standards: A av standard slik som PPS spiller 
2010 study of nurses arbeidsgrupper personlige erfaringer, felles 
negotiating with ekspertise og formalisert 
multiple modes of kunnskap en avgjørende 
knowledge. rolle for bruk. 
Stenholt & Afprøvning af Aksjons- Loggbøker/ Resultater fra dansk 
Nielsen/ PPS (Praktiske forskning spørreskjema/ utprøving av PPS. 
2011 Prosedurer i intervju Erfaringene som det er 
Sykepleie). referert til, er positive. 
Man anbefaler PPS 
som et læringsverktøy i 
sykepleierutdanninga. 
Bringsvor Sources of Kvalitativt — Fokusgruppe- Alle informantene nevnte 
et al./ knowledge used beskrivende intervju PPS som et eksempel 
2014 by intensive care design på en database med 
nurses. In Norway: forskningsbaserte 
An exploratory prosedyrer. 
study 
Reierson Key issues and Aksjons- Referat fra PPS bidro til at lærere og 
et al./ challenges in forskning møter/loggbok/ studenter hadde en felles 
2013 developing. observasjon/ forståelse av innhold og 
Pedagogical videoer rekkefølge på prosedyrene 
intervention in the i dette aksjonsforsknings- 
simulation skills prosjektet. 
center - An action 
research study 
Reierson, Nursing Students’ Kvalitativt © Fokusgruppe- Studentene var svært 
Solli & Perspectives on beskrivende intervju begeistret for intervensjonen 
Bjørk/ Telenursing in design som inkluderte telesykepleie 
2015 Patient Care After og videoteknologi, inkludert 


Simulation 


PPS: 

Tabell 1. (Continued) 


Drange, Sykepleiedoku- Kvalitativt  Gruppeintervju PPS var tilgjengelig i 
Vae & mentasjon - en beskrivende avdelingene, men det var i 
Holm utfordring ved design liten grad brukt. Forfatterne 
2015 trykksarforebygging trekker frem at PPS bor 
- Erfaringer fra et bli integrert i den daglige 
praksisutviklings- sykepleiepraksisen i 
prosjekt avdelingen. 


*PPS = Praktiske prosedyrer i sykepleietjenesten 


de periodene evalueringene var gjennomført, var generelt korte for evalu- 
ering. Resultatene viser positive tilbakemeldinger fra respondentene etter 
implementering av PPS, men en av studiene identifiserte manglende bruk 
av PPS til tross for at PPS er tilgjengelig i avdelingen (Drange et al., 2015). 


E-postkommunikasjon gjennom PPS/VAR 
kontakt-e-post 

Totalt antall e-poster som ble analysert, var 149 i norsk innboks, og 257 i 
dansk innboks. En e-post kunne inneholde flere spørsmål/kommentarer 
og vi fant 243 spørsmål i norsk e-post og 204 spørsmål i dansk e-post. 
Disse ble kategorisert etter tematikk. Det var ikke bare sykepleiere eller 
helsefagarbeidere i VAR som sendte henvendelser, men også andre fag- 
grupper som fysioterapeuter, leger, bibliotekarer, ernæringsfysiologer og 
den danske Sundhedsstyrelsen. 


Råd/diskusjoner 87 55 
Teknologi/integrasjon 48 15 
Generelt informasjonsbehov 44 31 
Presisering av tekst/innhold 25 35 
Ønsker om nye prosedyrer 23 40 
Ros 7 12 
Feil i tekst/innhold 5 8 
Spørsmål om evidens/kunnskapsgrunnlag 2 6 
Juss/ansvarsforhold 1 (0) 
Ønske om videreutvikling 1 2 
TOTALT 243 204 


Tabell 2. Temaer for henvendelser til PPS/VAR pr. e-post (kontaktmail) oppsummert i antall. 

De fleste e-posthenvendelser omhandler sporsmal og kommentarer til 
innholdet i VAR i form av rad og/eller diskusjoner, og da hovedsakelig 
om prosedyrene (tabell 2). I de fleste tilfeller gjaldt henvendelsene infor- 
masjon de sokte, men ikke fant, hvor svaret var a finne i kunnskapsopp- 


summeringer. Et eksempel var: 


I prosedyren «Stell av trykksår kategori 2» er en stor sprøyte (30-60 ml) en del av 
utstyret. Spissen på sprøyten skal være større enn 20 gauge. Hva menes med dette? 
Er det enden av selve sprøyten som skal være mer enn 20 gauge? Eller skal det 


settes på en kanyle med størrelse 20 gauge eller mer? 
Svar fra VAR: 


Takk for mail med spørsmål til VAR. Det er sprøyteåpningen/sprøytetuppen som 
skal være større enn 20 gauge (dvs. lavtrykkskylling). Du finner en utdypende for- 
klaring i kunnskapsstoff om rengjøringsmetoder: https://www.varnett.no/portal/ 
content/13495/13 

Håper det var til oppklaring. Vi setter stor pris på denne type spørsmål og vil på 


bakgrunn av din henvendelse arbeide med en klarere formulering i prosedyren. 


Det var kun fem henvendelser som omhandlet kunnskapsstoff direkte. 
Tre av henvendelsene var fra kommunehelsetjenesten (hvorav to fra leger). 
To henvendelser var fra lektorer i sykepleieutdanningen. Spørsmålene var 
hovedsakelig tilknyttet bruk av referanser/begrunnelser til kunnskaps- 
oppsummeringen. Redaksjonen henviste til kunnskapsstoff og referanser i 
VAR, men henvendelsen gjorde også at redaksjonen ønsket å tydeliggjøre/ 
skrive om teksten. To henvendelser var ønske om nytt/mer kunnskapsstoff. 

I Norge kom det også mange henvendelser angående integrasjons- 
løsninger med elektroniske pasientjournaler (tabell 2). Selv om det er 
EPJ-leverandørene som eier integrasjonsløsningene, dreide mange av 
henvendelsene seg om mangler i integrasjonen og manglende oppdate- 
ring i systemet i tråd med nye versjoner fra VAR. Andre teknologiske 
spørsmål var om oppdateringer i aktuelle og veiledende tiltaksplaner 
(pleieplaner) i tråd med endringer i VAR. Et interessant funn i tilknyt- 
ning til dokumentasjon var at flere etterlyste hjelp til å kopiere tekst fra 
VAR og lime inn i EPJ. Dette spørsmålet kom fra både brukere av inte- 
grasjonsløsninger (Norge) og brukere uten integrasjon (Danmark). Ellers 

var det henvendelse fra flere private aktorer som onsket integrasjon med 
VAR. 

For øvrig var henvendelser med tema knyttet til ønsker om nye pro- 
sedyrer, generelt informasjonsbehov og presisering av tekst eller illustra- 
sjoner mest etterspurt (tabell 2). Som et helseforetak skrev: Vi har ønske 
om prosedyrer som mangler i helseforetaket (se vedlegg). Har dere mulig- 
heten til å utarbeide noe nasjonalt på dette? 


Spørreskjemaundersøkelse; bruken av VAR i 
utdanning og praksis 


Av tolv informanter hadde syv kandidat-/høgskole-/masterutdanning, to 
hadde videreutdanning og tre bachelorutdanning alene. De hadde brukt 
VAR gjennomsnittlig i åtte år, med variasjon i oppstart fra 2006 til januar 
2018. Av de norske informantene var tre fra sykehus, tre fra kommune- 
helsetjeneste og to fra utdanningsinstitusjon. Av de danske informantene 
var tre fra kommunehelsetjenesten og en fra utdanningsinstitusjon. 


På hvilken måte brukes VAR i utdanningen? 

Funnene avdekker at i utdanning brukes VAR hovedsakelig til ferdighets- 
trening og i praksisstudier for oppslag og utøvelse av praktiske prosedyrer. 
Ved én skole organiseres ferdighetstreningen med at en av studentene tar 
opp den aktuelle prosedyren rundt pasientsengen og instruerer sine med- 
studenter om når og hvordan de skal utføre de ulike trinnene. Lærer er 
til stede og gir støtte og instruksjon i tillegg, men tilgang til VAR på iPad 
som studentene får ved skolestart, er et godt redskap for «peer learning». 
To informanter nevner at VAR brukes systematisk i all ferdighetstrening 
over alle tre utdanningsår, mens en sier det brukes mest i første, andre og 
tredje semester. Studentene bruker også VAR aktivt i praksisstudier, men 
en informant sa at de som lærere informerte om VAR og at det videre er 
opp til studentene å bruke verktøyet. 


Hvordan brukes kunnskapsstoffet i utdanningene? 

En informant beskriver at kunnskapsoppsummeringer brukes som for- 
beredelse til egen undervisning og som utgangspunkt for studentenes 
oppgaveskriving. Ved de to utdanningsinstitusjonene er både prosedyrer 

og kunnskapsstoff innarbeidet systematisk i forhold til innsatsomrader/ 
pensum og danner grunnlag for eksamen. 


Pa hvilken mate brukes VAR i klinisk praksis? 

I praksis brukes prosedyrene særlig i dokumentasjon av sykepleie i pasi- 
entjournalen. Informantene fremhever VAR som god støtte i utvikling 
av pleieplaner/behandlingsplaner/tiltaksplaner. Dette gjelder også danske 
kommuner til tross for at det mangler integrasjon med enkelte EPJ- 
systemer. Noen fremhevet også kunnskapstestene som kilde til læring, 
og de ble bl.a. benyttet til quiz i personalgruppen. Andre lager årshjul 
der aktuelle prosedyrer legges inn tilknyttet aktuelle fokusområder/inn- 
satsområder for kommunen/sykehuset. VAR gir også bakgrunnsstoff til 
fagutviklingsprosjekter. En informant sa at ved å bruke VAR sikrer de 
seg mot eventuelle mangler og feil ved tilsyn fra helsemyndighetene. Flere 
informanter opplyste at VAR også integreres i kvalitetsstyringssystemer 
(QMS), i e-læringsprogrammer, og elektroniske sjekklister både i sykehus 
og kommunehelsetjenesten for å sikre kvalitet. I en norsk kommune er 
VAR systematisk implementert i kompetanseplanen, med et tydelig krav 
om å benytte VAR-nett som basiskompetansekrav, i forbindelse med opp- 
start i kommunen, men også for alle ansatte i beredskap og helse, miljø og 
sikkerhet (HMS). Et sykehus rapporterte også at VAR brukes som grunnlag 
for utvikling av lokale prosedyrer (eks. prosedyrer på spesialavdelinger). 


Hvordan brukes kunnskapsstoffet i klinisk praksis? 
Kunnskapsoppsummeringer er mindre brukt i praksis. En informant 
uttrykker at de ikke bruker kunnskapsoppsummeringer, og at det er sjel- 
den det står noe av interesse der. Andre forteller at de særlig benytter seg 
av kunnskapsoppsummeringer når de søker informasjon der prosedyren 
ikke gir hele svaret på spørsmål de har i praksis. Ved hjelp av kunnskaps- 
oppsummeringer diskuterer de seg frem til beste løsning basert på «kva- 
litetssikret fakta fra kunnskapsoppsummeringer». En dansk kommunene 
delte sin statistikk over bruken av VAR, og denne viste at kunnskapsstoff 
ble også brukt, men i mindre grad enn prosedyrene. En annen dansk 
informant viser til at kunnskapsoppsummeringer særlig blir brukt i for- 
beredelse til undervisning i praksis, f.eks. ved delegering av oppgaver. 

Pa hvilken mate bidrar VAR til kunnskapsbasert praksis? 
De fleste besvarelser fremhevet nettopp at prosedyrene er basert pa opp- 
datert kunnskap og er i bruk i bade utdanning og praksis, noe som gjor 
at VAR er et viktig verktoy til kunnskapsbasert praksis. Informantene 
fremhever viktigheten av at bade utdanning og praksis bruker de samme 
prosedyrene. Det er med på å skape trygghet for bade studenter og lærere, 
gjør skillet mellom utdanning og klinisk praksis mindre, og bidrar til en 
felles forståelse av kvalitet i utførelsen. Flere viste til at VAR brukes som en 
nasjonal standard. Flere informanter i denne casestudien uttrykte at fordi 
innholdet er oppdatert og forskningsbasert, så har VAR en kontrollfunk- 
sjon og bidrar til å styrke virksomhetenes rutiner og standarder. Som en av 
informantene sa: Vi hadde ikke hatt mulighet til å gjøre jobben som er gjort i 
utarbeidelse av prosedyrer tilsvarende det dere som lager VAR har gjort. Når 
vi har vært uenig i utførelse av ulike prosedyrer tidligere, har det ofte vært 
den «sterkeste» sykepleier som har vunnet frem, eller vi har utført prosedyrer 
svært ulikt, nå er det VAR som bestemmer prosedyrene, det er en trygghet. 
En informant sa følgende: VAR er godt kjent som et kunnskapsbasert 
verktøy blant fagutviklingssykepleierne, og brukes aktivt av disse i arbeid 
med fagstoff/undervisning. Dette bidrar til kunnskapsbasert praksis. 


Diskusjon 


Hensikten med denne casestudien var å kartlegge og oppsummere erfa- 
ringer med implementering og bruk av PPS/VAR Healthcare i utdanning 
og klinisk praksis. Områdene som ble utforsket, var implementering og 
bruk av VAR, og bruksområdene kunnskapsbasert praksis, dokumenta- 
sjon og beslutningstaking. 


Implementering og bruk 

Alle tre delene i casestudien avdekket at PPS/VAR er et viktig verktøy både 
for studenter, lærere og klinisk praksis. I hovedsak viser funnene at bru- 
kerne opplever at verktøyet er godt implementert og innarbeidet i flere 
kommuner og sykehus i forbindelse med opplæring av nye medarbeidere, 
veiledning av studenter og ved ad hoc-undervisning av personalet som støtte 

til rett praksis. Funn fra litteraturstudien viser ogsa manglende bruk, selv 
om verktoyet var tilgjengelig (Drange et al., 2015; Nes & Moen, 2010). En av 
informantene i sporreundersokelsen antydet det samme. Det bekreftes i en 
review at implementering av kunnskapsbasert praksis og verktoy kan veere 
utfordrende bade for ansatte og organisasjonen (Williams et al., 2015; Eccles 
et al., 2018). En forutsetning for en vellykket implementering er at praksis/ 
utdanningen har tilgang til oppdatert faglig kunnskap av høy kvalitet og at 
ledelsen tilrettelegger med tid, administrativ støtte og en positiv kultur på 
arbeidsplassen. Ledelsen signaliserer støtte allerede ved innkjøp, men det er 
også viktig å sørge for kollegial støtte for bruken av VAR i hverdagen. 

En vellykket implementering av ny kunnskap / nye verktøy krever 
systematisk bruk av strategier for implementering (Saunders & Vehvilåi- 
nen-Julkunen, 2016), samt en synlig, støttende og interessert ledelse (Scha- 
efer & Welton, 2017; Bondarouk, Parry & Furtmueller, 2017; de Veer et al., 
2011; Williams et al., 2015). En besvarelse fra spørreundersøkelsen beskrev 
nettopp en slik systematisk implementering. I en norsk kommune er VAR 
systematisk implementert i kompetanseplanen, som basiskompetanse så 
vel som til innsatsområder i kommunen. Disse innsatsområdene er obli- 
gatoriske og skal dokumenteres og rapporteres til leder. Slik tar kommu- 
nen og dens ledelse grep og sikrer kompetansen hos sine ansatte - med 
tydelig fagledelse synliggjør de at de er sitt ansvar bevisst. 

Selv om prosedyrene brukes godt, avdekker informasjonen på tvers 
av kilder, virksomheter og land i denne studien et potensial for bedre 
bruk av kunnskapsoppsummeringene i VAR. Kunnskapsstoffet er selve 
grunnlaget for prosedyren, og kjernen i kunnskapsbasert praksis. Det er 
begrunnelsene for våre handlinger som skiller den kompetente og profe- 
sjonelle sykepleier fra den mindre kompetente. En handling (eller prose- 
dyre) kan læres av alle, men profesjonalitet krever refleksjon, tenkning og 
mellommenneskelig utveksling av informasjon (Frisch, 2001). 


Kunnskapsbaserte prosedyrer og 
kunnskapsbasert praksis 


Casestudien avdekket, både gjennom intervjuer og e-postkommunika- 
sjon, at prosedyrene er hovedfokuset i VAR. Kunnskapsoppsummeringene 

var i begrenset grad kjent for informantene fra praksis, i større grad 
fra utdanningsinstitusjonene. En respondent fra spørreundersøkelsen 
beskrev at de ikke hadde behov for kunnskapsstoff i praksis. Dette er 
en interessant tilbakemelding som ikke stemmer helt overens med alle 
spørsmålene som kom inn i VAR e-postboksen der de aller fleste sva- 
rene var å finne i kunnskapsstoffet. En annen beskrev at første skritt er 
å implementere prosedyrene og neste skritt er implementering av kunn- 
skapsstoff, og så langt hadde de ikke kommet enda. En forutsetning for 
vellykket implementering av kunnskapsbaserte verktøy er at praksis/ 
utdanningen ser behov for kunnskapsbasert praksis (Schaefer & Welton, 
2017; Bondarouk, Parry & Furtmueller, 2017 de Veer et al. 2011; Williams 
et al. 2015). 

Manglende forståelse for nødvendigheten av kunnskapsbasert prak- 
sis kan ha sammenheng med forståelse for hva dette innebærer. Det 
har vært store diskusjoner om hva evidens er i sykepleie og helsefag, og 
de evidensbaserte miljøene har ment at eneste valide form for evidens 
har vært randomiserte kliniske studier (Mantzoukas, 2006). Den hie- 
rarkiske kunnskapsforståelse kan være problematisk i praksis og kan i 
verste fall være skadelig, da det ikke nødvendigvis sikrer beste praksis 
(Mantzoukas, 2006; Avery, 2014). Best og sikker praksis oppnås med 
beslutninger som er forankret i en helhetlig, rasjonell refleksjon med 
bruk av flere kunnskapsformer, bl.a. erfaringskunnskap, samt vurdering 
av kontekst og situasjon (Mantzoukas, 2006). Nyere definisjoner av evi- 
densbasert praksis inkluderer en bredere kunnskapsforståelse, inkludert 
forskningsbasert-, erfaringsbasert- og brukermedvirkningskunnskap 
(Graverholt et al., 2012; Melnyk et al., 2017). I praksis anvendes også juri- 
disk, etisk, teoretisk, praktisk og estetisk kunnskap (Melnyk et al., 2012). 
Ansatte og bidragsytere i VAR gjør kritiske vurderinger og kunnskaps- 
oppsummeringer på systemnivå, basert på disse kunnskapsformene. 
I tillegg til forskning samles tilbakemeldinger og erfaringer på tvers av 
helsetjenesten, utdanning og praksis, og på tvers av land. Erfaringsbasert 
kunnskap løftes slik opp på et høyere (kollektivt) nivå og danner grunn- 
lag, sammen med de andre kunnskapsformene, for videre oppdatering 
og utvikling av innholdet. Ved manglende evidens for en metode alene 
(f.eks. stell av øyeprotese), eller ved ulike situasjoner (f.eks. blødning ved 

innstikksted eller tort innstikksted i prosedyren: Stell og observasjoner 
av suprapubisk kateter (SPK)), beskriver VAR flere mulige metoder i 
prosedyren. 

Behov for kunnskapsstoffet var tydelig i denne studien. Flere av 
respondentene i sporreundersokelsen fortalte at de bruker kunnskaps- 
oppsummeringer nar de soker mer informasjon, f.eks. som grunnlag for 
undervisning og opplæring, og nar det oppstår uenighet kollegaer imel- 
lom. Ledelsen i både utdanning og klinisk praksis bør stille klare forvent- 
ninger til både studenter og personale om å begrunne sine handlinger / 
sin praksis, og kommunisere positive holdninger til bruk av oppdatert 
kunnskap, slik som kunnskapsoppsummeringene i VAR. Det er vist 
en sammenheng mellom en positiv holdning til og implementering av 
kunnskapsbasert praksis (Stokke et al., 2014). Når en lykkes med dette, 
vil VAR kunne brukes bevisst for å utøve kunnskapsbasert praksis, noe 
en av forskningsrapportene i denne casestudien konkluderte med ved 
forskning på intensivavdeling (Bringsvor et al., 2014). 

Det største temaet i e-postkommunikasjonen, både fra praksis og 
utdanning, dreide seg om spørsmål om begrunnelser for hvorfor pro- 
sedyren var beskrevet slik den var, og om evidensgrunnlaget i VAR. 
Sammenhengen til kunnskapsstoffet i VAR synes uklar, men e-postkom- 
munikasjonen viser kritisk, faglig refleksjon. Definisjonen av kunnskaps- 
basert praksis har nettopp store likheter med definisjonen av refleksjoner 
i praksis, og det kan se ut til at et fokus på refleksjoner og diskusjoner 
i praksis har større effekt på innføring av kunnskapsbasert praksis enn 
et fokus på kunnskapshierarki (Mantzoukas, 2006). Nærmest alle svar 
fra redaksjonen på e-posthenvendelsene henviser til kunnskapsoppsum- 
meringer som begrunnelse, og for mer dybdekunnskap. Dette viser helt 
klart et potensial og behov for mer bruk av kunnskapsstoffet som en del 
av implementeringen. Videre viser denne casestudien at VAR ansees som 
en nasjonal database, og redaksjonen brukes som et faglig rådgivnings- 
og diskusjonsorgan. Gjennom dialog med VAR-redaksjonen viser ana- 
lysen at dette kan utløse kritisk refleksjon over egen praksis. Dette kan 
være en viktig funksjon for å støtte opp om implementeringen av VAR 
og kunnskapsbasert praksis. Gjennom diskusjoner og refleksjoner i prak- 
sis bygges kultur for kunnskapsbasert praksis. Kritisk refleksjon i en slik 

dialog kan bidra til mer praktisk, brukbar og effektiv evidens (Malterud 
2002; Rolfe, 2005). Dette er ogsa et viktig grunnlag for videreutvikling av 
innholdet i VAR. 

Flere studier har avdekket at sykepleiere ser behovet for kunnskaps- 
basert praksis, men mangler ferdigheter til kritisk lesing og forstaelse for 
forskning, og de har for stor arbeidsbelastning, opplever mangel pa stotte 
fra kollegaer til å ta i bruk forskning, mangler ressurser og ansvar, samt 
at det ikke er kultur i avdelingen for endring (Majid et al. 2011; Williams 
et al. 2015). Det å ta i bruk forskningsresultater og beste tilgjengelige 
kunnskap til praksis er en prosess som ofte kan ta tiår (Ploeg et al., 2007; 
Dilling et al., 2013). VAR kan bidra til å gjøre forskning og oppdatert 
kunnskap raskt tilgjengelig for utdanning og praksis med sine rutiner 
som innebærer kontinuerlig oppdatering av kunnskap. Kunnskapsopp- 
summeringene i VAR er skrevet på en måte som gjør at brukerne skal 
kunne benytte seg av og lære av forskningen, uten nødvendigvis å måtte 
forstå forskningsrapportene som ligger til grunn. Gjennom bruk av 
VAR skal en kunne få en rask oversikt over hvilke områder forskningen 
befatter seg med, og hvor det er gap i forskningen relatert til de aktuelle 
prosedyrene. Dette kan også danne et grunnlag for nye forsknings- og 
fagutviklingsprosjekter, noe en av informantene i denne studien beskrev. 

For å styrke kompetanse og sikre profesjonalitet og kunnskapsbasert 
praksis er integrering av et kunnskapsbasert verktøy i daglige arbeidspro- 
sesser viktig. Planlegging og dokumentasjon av sykepleie er en slik daglig 
arbeidsprosess. 


Dokumentasjon og beslutningstaking 

Casestudien viser at VAR kan være en bestanddel av sykepleiernes doku- 
mentasjon. Brukerne mener at VAR bidrar til å effektivisere dokumen- 
tasjonen og skape oversikt gjennom integrasjoner med EPJ-systemene, 
med enkel tilgang til oppslag for å lese/ sette seg inn i prosedyren og ev. 
kunnskapssoppsummeringer. VAR kan også gi støtte til formulering av 
og sammenhenger mellom sykepleiediagnose, forventet resultat/mål og 
intervensjon/prosedyre, da disse elementene er en del av prosedyrens 
innhold og mal. 

Samtidig viste en av kildene i litteraturstudien at verktoyet var lite 
brukt i dokumentasjon av trykksårpraksis, med den konklusjon at verk- 
tøyet må integreres i daglige arbeidsprosesser og løsninger som f.eks. EPJ 
(Bringsvor et al., 2015). Behovet for integrasjoner med EPJ var også en 
tematikk i e-posthenvendelser til VAR fra danske brukere. I Danmark er 
det integrasjonsløsning med et av EPJ-systemene så langt, mens i Norge 
er det integrasjonsløsninger med alle EPJ-leverandører. Kunnskapsbasert 
praksis innebærer å gjøre kloke beslutninger (Melnyk et al., 2012). Slike 
beslutninger dreier seg om problemløsende beslutningstaking som base- 
rer seg på beste tilgjengelige kunnskap og innebærer kritisk vurdering og 
refleksjon (Dearholt & Dang, 2012). Kloke beslutninger og refleksjoner 
er en del av dokumentasjonsprosessens diagnostisering, dvs. de vurde- 
ringer som ligger til grunn for handlingen og som tilhører sykepleierens 
ansvarsområde. Kunnskapsoppsummeringene kan være nyttige sammen 
med informasjon om pasienten for å forankre vurdering og dokumenta- 
sjon i beste tilgjengelige kunnskap. 

Kunnskapsstøtte alene har liten grad av støtte, det er først når man 
får tilstrekkelig beslutningsstøtte at klinisk praksis kan få den effekten 
man ønsker på pasientresultatene (Helsedirektoratet, 2014; Musen et al., 
2014). Til tross for bruk av EPJ viser både forskning og avviksrapporter 
fra Helsetilsynet at dokumentasjonen trenger bedre struktur og kvalitet. 

Når det gjelder VAR som støtte til dokumentasjon, er spørsmålet om 
mulighet for kopiering fra VAR til pasientjournalen et overraskende 
funn i denne casestudien. På den ene siden bryter dette med digitale 
tenkningen og versjonshåndtering som sikrer kunnskapen som doku- 
mentasjonen hviler på til enhver tid. Dette er viktig ved f.eks. tilsyn og 
ev. rettssaker. På den andre siden vitner dette kanskje om et behov for 
en dypere integrasjon mellom VAR og EPJ-systemene og for mer beslut- 
ningsstøtte. Direktoratet for e-helse kom med en anbefaling om interna- 
sjonal klassifikasjon for sykepleiepraksis (ICNP) som nasjonal terminlogi 
for sykepleiepraksis våren 2018 (Direktoratet for e-helse, 2018). VAR har 
tatt i bruk ICNP i sin struktur og skal gi mulighet for beslutningsstøtte 
for aktuelle prosedyrer ved søk på en sykepleiediagnose (problem, risiko). 
ICNP som referanseterminologi kan videre være avgjørende for en dypere 
integrasjon mellom EPJ og VAR. Med gode integrasjonsløsninger mellom 

informasjonsmodell (f.eks. sykepleieprosessens elementer), kunnskaps- 
base (f.eks. VAR) og begrepsmodell (f.eks. ICNP) kan en oppnå fullgod 
beslutningsstøtte (Rector, 2001). Slik kan helsepersonell f.eks. få vars- 
ler i pleieplanen om endringer i prosedyrene basert på ny kunnskap og 
endringer av innholdet i VAR. Høy kvalitet på både beslutningsstøtte- 
funksjonalitet, kunnskap og teknologi er avgjørende for god utnyttelse av 
beslutningsstøttesystemer i helsetjenesten (Lee, 2013; Piscotty & Kalisch, 
2014). Dette må bli fokuset for videre utvikling. 


Oppsummering 


Vi har gjennom denne casestudien analysert og beskrevet erfaringer med 
implementering og bruk av VAR i utdanning og praksis. Særlig fokus har 
det blitt på kunnskapsbasert praksis, en hovedhensikt med VAR. Hoved- 
målet med kunnskapsbasert praksis er gode pasientresultater, god utnyt- 
telse av ressurser, arbeidsglede og redusert turnover. VAR evalueres som 
et godt og nyttig verktøy. Prosedyrene brukes godt i både utdanning og 
praksis. 

Funn fra denne casestudien avdekket eksempler på god implemen- 
tering, men også at implementering kan være en utfordring, og særlig 
kunne vi se tegn til at kunnskapsoppsummeringer kan implemente- 
res bedre. Den beste bruken er kanskje når VAR er integrert i daglige 
beslutningsprosesser som i dokumentasjon av sykepleie. Kunnskapsba- 
sert praksis og dokumentasjon krever refleksjoner og diskusjon for at 
beslutninger skal bli gode. Dette betyr både god teknologisk utnyttelse 
og støtte, men også god implementering. Casestudien avdekket at redak- 
sjonen i VAR bidrar i denne prosessen som diskusjonspartner og rådgi- 
vende organ, samt med kollektiv kunnskap basert på forskning, så vel 
som erfaringsbasert og praktisk kunnskap ervervet på tvers av virksom- 
heter og land. I dette spenningsfeltet lærer en å argumentere med belegg 
og begrunnelse. Refleksjoner over innhold og eksisterende kunnskap kan 
generere ny kunnskap. 

VAR har tatt de første skritt mot beslutningsstøtte med integre- 
ringen av ICNP-terminologien back-end i verktøyet. For å ytterli- 
gere understøtte kunnskapsbasert praksis og dokumentasjon bør 

kunnskapsoppsummeringer fremmes mer, men ogsa teknologien. Full 
beslutningsstotte krever en videreutvikling av VAR og EPJ-systemene - 
en reell mulighet ved bruk av ICNP som base i systemene. 

